Nacrtom Zakona o lokalnoj samoupravi Vlada RS zadire u samostalnost opština i gradova | Tacno.net\nNacrtom Zakona o lokalnoj samoupravi Vlada RS zadire u samostalnost opština i gradova\nAutor 👤tačno.net 9.2.2016. u 15:58\nNacrtom Zakona o lokalnoj samoupravi Vlada RS uvodi ustanovu privremenog organa koja će moći raspustiti skupštinu lokalne samouprave u situacijama kada npr. skupština ne održi sjednicu duže od tri mjeseca ili ne usvoji budžet. I pored opravdane potrebe da se predvide situacije koje onemogućavaju efikasan rad lokalne samouprave, predloženo rješenje je opasno jer omogućava Vladi RS da putem svog organa zamjenjuje predstavničko tijelo gradova i opština, koji je izraz demokratske volje građna, čak i do godinu dana. Istovremeno, predsjedniku raspuštene skupštine nije obezbijeđena odgovarajuća sudska zaštita, tj. mogućnost da po hitnoj proceduri pokrene upravni spor.\nTransparency International u BiH (TI BiH) smatra da ovo pitanje treba urediti u javnoj raspravi i da se Vlada kao centralni izvršni organ ne smije prekomjerno miješati u samostalan rad lokalne samouprave. Evropska povelja o lokalnoj samoupravi garanutuje samostalnost gradovima i opštinama i dopušta miješanje centralnoj vlasti, ali samo po principu srazmjernosti.\nS druge strane, u Nacrtu Zakona o službenicima i namještenicima jedinica lokalne samoprave, koji je u isto vrijeme predložen, nalazi se niz spornih rješenja, koja neće omogućiti veću transparentnost u zapošljavanju, niti spriječiti moguću korupciju, a najspornija su sljedeća:\nSuviše je uzak krug lica na koja se odnose pravila o sukobu interesa, a nije predviđena primjena Zakona o sprečavanju sukobu interesa u organima vlasti RS, niti obaveza za službenike da pri prijemu u rad prijavljuju imovinsko stanje i informacije o funkcijama uže porodice, što npr. postoji u važećem Zakonu.\nZa sekretara opštine, skupština nije obavezna imenovati kandidata koji je predložila Komisija za izbor, a u sastavu Komisije je od 5 predviđenih članova samo jedan nezavisni stručnjak, ostali su odbornici i službenici.\nNacrt daje prednost licima koja su već uposlena ili su ranije bila zaposlena u lokalnoj samoupravi, čime se omogućava diskriminacija svih drugih kandidata.\nU posebnim uslovima za zasnivanje radnog odnosa u gradskoj/opštinskoj upravi nije predviđen eliminacioni uslov da ne može biti izabran službenik protiv kojeg se vodi krivični postupak za krivično djelo koji ga čini nepodnim za obavljanje poslova u lokalnoj samoupravi.\nU sastavu konkursne komisije za izbor službenika prednost imaju službenici lokalne samouprave u odnosu na nezavisne stručnjake (od 5 članova samo su 2 nezavisna stručnjaka).\nTI BiH je poslanicima NSRS uputio komentare na ova zakonska rješenja, a u predstojećoj javnoj raspravi će insistirati na poboljšanju njihovih odredbi, a sve kako bi se proces zapošljavanja učinio transparentnijim i javnijim i kako bi se omogućila nezavisnost lokalne samouprave i njenih zaposlenih.\nTagovi: gradovilokalna samoupravaopćinevlada rszakoni


source.ba | Skupština CG će dati punu podršku borbi protiv nasilja nad ženama\nZbog čega Crna Gora treba izglasati nepovjerenje Vladi Krivokapića\nPredsjednik Skupštine Crne Gore Aleksa Bečić, povodom Međunarodnog dana borbe protiv nasilja nad ženama, istakao je da žene moraju biti zaštićene, jednakost među polovima u savremenom društvu u kom živimo mora biti postignuta, ljudska prava žena i djevojaka moraju biti obezbijeđena, a počinioci nasilja nad ženama moraju biti najoštrije kažnjeni, te poručio da će Skupština kao najviše zakonodavno tijelo dati punu podršku u zaštiti ljudskih prava i borbi protiv nasilja nad ženama.\n"Zemlje koja je umivena suzama i znojem svih njih – žena koje su održale našu državu na odsudnim bojnim poljanama, jer borba sa životom je bila najteža i neprestana. Zato je neophodno da se mi danas, kao njihovi potomci, s pijetetom sjećamo svih tih primjera i da od njih uzimamo obrazac kako da čuvamo i unapređujemo našu državu. Govoreći o našoj prošlosti i ulozi žene u njoj, mogao bih da navedem mnoštvo primjera istaknutih žena, čija imena i djela i danas sijaju”, kazao je Bečić.\n“Ono što danas razlikuje od juče jeste to što smo mi odlučni da uradimo sve kako bi taj problem iskorijenili iz našeg društva. Naša je dužnost da zagovaramo i u djelo sprovedemo politiku suzbijanja diskriminacije i moramo dati sve od sebe da promovišemo kulturu tolerancije”, naveo je Bečić.\nUoči 25. novembra, Međunarodnog dana borbe protiv nasilja nad ženama, zgrada Skupštine Crne Gore simbolično je večeras osvijetljena narandžastom bojom, kako bi se skrenula pažnja na borbu protiv velikog problema koji zahvata naše društvo i u 21. vijeku. Cilj ove kampanje je da se podigne svijest o ovoj apsolutno neprihvatljivoj društvenoj pojavi, da se ukaže na to koliko je ona prisutna u blizini svakog od nas i da pozove na angažman cijelog društva u njenom iskorjenjivanju.\nTagovi: Crna GoranasiljeBečićCGpredsjednik skupštoineprava žena


Dabrowski: Rusija vreba prilike u BiH, Dejton je mrtav – Magazin Plus\nHome/Dabrowski: Rusija vreba prilike u BiH, Dejton je mrtav\nAnalitičar Nathan Dabrowski analizirao je za Fair Observer trenutnu političku situaciju u BiH, istakavši da je Dejton mrtav te da Rusija vreba prilike u BiH nastojeći se ponašati kao veliki brat za RS.\nNa samom početku analize citirao je bivšeg visokog prestavnika u BiH Paddyja Ashdowna koji je svojevremeno izjavio da je Dejtonski sporazum bio odličan za zaustavljanje rata, ali veoma loš za formiranje države.\n“Najava referenduma u bh. entitetu Republika Srpska mogla bi ugroziti Dejtonski mirovni sporazum dvadeset godina nakon potpisivanja. Rusija vreba u BiH i želi razbarušiti perje na granicama EU”, navodi Dabrowski za Fair Observer.\n“Zahvaljujući toj saradnji i predsjednik RS Milorad Dodik i Rusi dobijaju što žele. Dvadeseta godišnjica Dejtona mogla bi biti i posljednja godišnjica”, upozorava Davrowski.\nSpektakl u Beogradu: Dino Merlin očarao Kombank arenu\nOd danas počelo zimsko računanje vremena


Evropska noć muzeja: Koncert i izložbe | Prijedor24.com - Više od informacije!\nHome / Vijesti / Kultura / Evropska noć muzeja: Koncert i izložbe\nEvropska noć muzeja: Koncert i izložbe\nU Muzeju Kozare večeras je, u okviru obilježavanja Evropske noći muzeja, otvorena arheološka izložba „Gradina Zecovi i nekropola Čarakovo“, koja prati hronologiju istraživanja ovih lokaliteta od 1953. godine do danas.\n– Te godine je na platou gradine Zecovi iskopana kasnoantička crkva sa bedemom, a poslije je, prilikom iskopavanja, otkriven mnogo stariji, deblji praistorijski sloj koji čini ovu gradinu posebnom. On pripada bakarnom dobu, a povezan je sa vučedolskom kulturom. Ova kultura je veoma značajna za naše podneblje i srednju Evropu. Njen centar je bio na lokalitetu Vučedol kod Vukovara, a svoje ogranke je imala čak do jugozapadne Bosne i Jadranskog zaleđa – rekla je autor izložbe, Daniela Radosavac, arheolog Muzeja Kozare.\nOna je naglasila da je ovaj lokalitet poznat i po nekropoli Čarakovo koja se nalazi odmah ispod gradine, uz put Prijedor – Sanski Most. Nekropola je iz mlađeg gvozdenog doba, između 700-te i 500-te godine prije nove ere.\n– Sam ovaj miks nalaza od praistorije preko Rima ukazuje na to da je gradina Zecovi imala dug kontinuitet življenja, ukupno 4000 godina sa današnjim datumom – objasnila je autorka.\nU savremeno opremljenom izložbenom prostoru, kojeg se ne bi postidio bilo koji svjetski muzej, izloženi su brojni arheološki eksponati: dijelovi posuđa i oružja, grijalice…\nDirektor Muzeja Kozare Zoran Radonjić zahvalio je svima koji su učestvovali u realizaciji ove, kako je rekao, pažljivo i dugo pripremane izložbe.\n– U njenoj realizaciji je učestvovao veći broj ljudi i ja im se ovom prilikom zahvaljujem. To je posao koji traži ne samo obično razumijevanje već više od toga, zato što se često stvari komplikuju, moraju se izvoditi ponovo, ali na kraju smo dobili dobar rezultat. Zahvalio bih i Gradu Prijedoru bez kojeg od svega ovoga ne bi bilo ništa. Izložba je nastala zahvaljujući redovnim sredstvima koje Muzej Kozare dobija od Grada za svoje aktivnosti – pojasnio je Radonjić.\nIzložba je privukla veliki broj Prijedorčana koji su uživali i u ostalim sadržajima Noći muzeja. Mogli su da pogledaju, pored arheološke, i stalnu etnološku postavku „Identitet, naslijeđe i naša nošnja“, te nedavno otvorenu likovnu izložbu „Iz Prijedora“. Za dobar zvuk pobrinuo se kvartet iz Banjaluke „Combine“, koji je održao koncert u Muzeju Kozare. Obilježavanju Evropske noći muzeja pridružila se i Galerija 96 u kojoj je večeras otvorena izložba Dobrija Stojanovića.


April u Beogradu, vreme je za lakros | Lacrosse club Belgrade Zombies\nBESPLATAN PRIJEM NOVIH ČLANOVA\nApril u Beogradu, vreme je za lakros\nPosted on November 8, 2017 by veseli_kacamak in Slider, Vesti // 0 Comments\nPribližava se kraj jedne uspešne godine za srpski lakros. U 2017. godini Srpski lakros savez uz pomoć Beogradskih Zombija uspeo je mnogo toga da uradi. Premijerno je organizovana Srpska lakros liga koja je završena osvajanjem prvog mesta od strane Beogradskih Zombija. Naša lakros reprezentacija učestvovala je na turniru E-BOX 2017 održanom u Pragu u organizaciji Evropske lakros federacije u sklopu priprema za po prvi put održano Evropsko prvenstvo u boks lakrosu u Finskoj. Na prvenstvu evrope naša reprezentacija je zauzela 8. mesto i potvrdila da se nalazi u samom vrhu evropskog lakrosa i tom prilikom iza sebe ostavila mnogo razvijene lakros zemlje.\nSvi ovi uspesi i razvoj lakrosa na ovim prostorima ne bi bili mogući bez najznačajnijeg turnira na prostoru jugoistočne evrope Zombi kupa. Nakon 7 uspešno organizovanih turnira i sledeće godine otprilike u isto vreme kao i prethodnih godina održaće se Zombi kup 2018. Kao i svake godine turnir će se održati na terenima fudbalskog kluba BASK, kod Hipodroma, u periodu od 13. do 15. Aprila 2018. godine. Iako je tek nedavno objavljen tačan datum održavanja turnira već unapred se nekoliko timova pa i reprezentacija prijavilo da učestvuju na ovom turniru.\nZombi kup je od strane evropske lakros zajednice prepoznat kao jedan od kvalitetnijih turnira o čemu govori i podatak da se svake godine sve veći broj timova iz čitave evrope prijavljuje za učešće na njemu. Prepoznat je i kao odličan turnir za razvoj novih igrača što posebno raduje jer je jedan od osnovnih motiva organizovanja ovog turnira razvoj lakrosa u Srbiji i celom ragionu Balkana pa i šire. Kao značajan evropski turnir prepoznat je od Evropske lakros federacije.\nDa bi turnir nastavio da „raste“ u organizacionom smislu, organizatori se iz godine u godinu trude da publici i igračima ponude dodatan sadržaj. Za Zombi kup 2018 spremili su dosta interesantnih stvari… Vidimo se u Aprilu.


Osiguranje Skipper-a - Waypoint Int.\nSkiper je glavna i odgovorna osoba na plovilu, on upravlja njime, određuje rutu plovidbe i mjesta sidrenja ili sigurnog privezivanja, prati vremensku prognozu, ali i koristi svoje navigacijske vještine kako bi brod i posadu sigurno doveo do odredišta. Međutim, i skiper je samo čovjek koji može krivo procijeniti opasnu situaciju i nenamjerno pogriješiti, te uzrokovati štetu na plovilu ili ozljedu nekome od posade ili trećim osobama. Da bi pritom posljedice po njegovo financijsko stanje bile što blaže tu je Premium Yacht Insurance Osiguranje od odgovornosti skipera, članova posade i putnika.\nS obzirom da je za plovilo i posadu skiper odgovoran sa svom svojom sadašnjom i budućom imovinom, ovom policom on dopunjava zaštitu koja eventualno nedostaje u uvjetima police osiguranja od odgovornosti plovila. Njome su pokrivene štete nad osobama i stvarima prema uvjetima osiguranja od odgovornosti skipera za jedrilice i motorne jahte iznajmljene u čarteru, a također su pokriveni i odštetni zahtjevi vlastite posade prema skiperu i slično. Stručno rečeno, predmet osiguranja odgovornosti je građanskopravna izvanugovorna osiguranikova odgovornost za štetu zbog smrti, ozljede tijela ili zdravlja te oštećenja ili uništenja stvari treće osobe za vrijeme dok osiguranik upravlja plovilom za kojega posjeduje propisano ovlaštenje.


Pristup evropskom tržištu prilika za građane i izazov za države – ZZZCG\n-Međutim, to je i veliki izazov za društvo jer veoma utiče na naše tržište rada, kao uostalom i na cijeli ekonomski prostor EU. Stvoriti ravnopravne uslove za slobodno kretanje radadnika, s jedne strane, i povoljan poslovni ambijent na tržištu rada koji će doprinijeti ostvarivanju pune zaposlenosti uz adekvatnu socijalnu politiku, sa druge strane, je veliki izazov za naše društvo. To je usko vezano sa potrebom da se ostvari dinamičan i inkluzivan rast i razvoj u cilju unapređenja kvaliteta života naših građana. Vlada na tom planu dosta radi i ima dosta rezultata- poručio je Purišić.\nNačelnica Odsjeka za EURES i međunarodno posredovanje u Zavodu za zapošljavanje, Gordana Vukčević, pojasnila je da je Evropska mreža institucija za zapošljavanje (EURES) osnovana u cilju promovisanja i ostvarivanja slobode kretanja radnika.\n-Putem ove mreže svi stanovnici evropskog ekonomskog prostora imaju priliku da se informišu o slobodnim radnim mjestima u EU, ali i da dobiju usluge posredovanja i savjetovanja, kako da ostvare svoja prava prilikom odlaska u zemlju članicu – poručila je Vukčević.\nOna je istakla da će priključivanjem Crne Gore Evropskoj uniji, i naši građani moći da koriste usluge EURES mreže.\n-Zavod će pružati informacije o: mogućnostima i prilikama zapošljavanja u EU, slobodi kretanja radnika u EU, uslovima rada u zemljama članicama EURES-a i uslovima života u tim zemljama. Crnogorski građani će imati priliku da konkurišu za slobodna radna mjesta koja se objavljuju putem EURES portala i da se zaposle u nekoj od zemalja Evropskog ekonomskog prostora. S druge strane, poslodavce će putem te mreže dobijati informacije o ponudi radne snage na evropskom tržištu, priliku da svoje potrebe za nedostajućom radnom snagom objave na evropskom tržištu, pomoć u analizama CV-a kandidata, izboru kandidata, učestvovanje na sajmovima poslova – kazala je Vukčević i dodala da su ciljna grupa EURES mreže nezaposlena lica i sva lica koja traže zaposlenje, studenti, poslodavci i udruženja poslodavaca, sindikati, nastavno-naučne ustanove i druge partnerske organizacije.\nNa okruglom stolu je, između ostalih, govorio i šef Delegacije EU u Crnoj Gori, Aivo Orav I istakao kako smatra da bi vlasti trebalo paralelno da ulažu napore kako bi podstakle radnike da ostanu u matičnim zemljama, a talentovane profesionalce da se vrate, imajući u vidu veliki broj iseljenika u svim zemljama regiona.


Nova RASPRODAJA u SIMPU | VRANJSKE\nNova RASPRODAJA u SIMPU\n22.10.2018 22:20 » 04.06.2019 12:18\nOvakvo je bilo otvaranje - isto i za zatvaranje? FOTO Vranjske\nKompanija «Simpo» oglasila je prodaju nepokretne imovine, Fabrike tepiha u Donjem Stajevcu, opština Trgovište, metodom prikupljanja pisanih ponuda.\nNa prodaju je pomenuta fabrika površine 969 kvadratnih metara, pomoćna zgrada – magacin 83 metra kvadratna, voćnjak treće klase 1.862 kvadratna metra, kao i zemljište uz i ispred objekata površine 2.914 kvadratnih metara.\nPočetna cena izloženih nepokretnosti iznosi 270.160, 46 evra.\nRok za dostavljanje ponuda je 29. oktobar 2018. godine.\nZadivljujuće je kako se obistinilo nedavno «proročanstvo» Velimira Ilića, lidera Nove Srbije, da «Simpo» treba «fragmentirati, a zatim prodati po delovima, jer je ovakav ekonomski sistem dugoročno neodrživ»!\nSaa druge strane, i presednik Vučić i direktor Sađan Disić najavili su obnavlljanje fabrike u Zubinom potoku.\nAko „Simpo“ ne može u Pčinjskom okrugu da rentabilno posluje nego mora da prodaje svoju imovinu, šta je tek ostalo za Zubin potok?\nIli se to, po običaju, nikoga ne tiče?\nVELJA ILIĆ: Simpo i Jumko dugoročno NEODRŽIVI\nPoceli da prodaju i maglu\n00:04 | 23.10.2018\nPoceli da prodaju i maglu,posaljite menadzment cuveni Simpo da tovare maglu na zeleznicku...blizo vam je,ne treba autobusi"KO TO TAMO PEVA".\nDobar predlog jer uspešan\n17:32 | 23.10.2018\nDobar predlog jer uspešan menadžer može da proda i maglu a onaj ko ti je rekao da pišeš je samo prisvajao Simpovu imovinu.\nSimpovi menadžeri mogu da prodaju i maglu kao što će i uspeti da spasu Simpo od onoga što je ostavio tvoj nalogodavac i da Simpo nastavi da radi uprkos tvojim i željama tvog nalogodavca\nUspešan i pametan čovek može\n18:44 | 23.10.2018\nUspešan i pametan čovek može da se snađe u svakom poslu tako i menadžeri Simpa mogu da prodaju sve osim jedne stvari a to si ti jer da bi se nešto prodalo moralo bi da ima neku vrednost a ti ne vrediš ni p.... boba\nMenadzer veka,Slajan Disic sa\nSimpo nazadna stranka\n01:36 | 23.10.2018\nMenadzer veka,Slajan Disic sa cipele i trenerke,jos malo pocinje ljudi da prodaje.\nGeneralni je gospodin i kao\nGeneralni je gospodin i kao takav se i pojavljuje u javnosti a ne kao lingur\nU cipele i trenerke,pravi\n16:07 | 24.10.2018\nU cipele i trenerke,pravi gospodin.\nUnistise sve ovi nazadnjaci.\n09:00 | 23.10.2018\nEKSER MENADZER DA POCNE DA\nEKSER MENADZER DA POCNE DA PAKUJE ZEVALA I DA TAKO SPASI PREDUZECE.\nFabrika ne radi, radnici\n20:48 | 23.10.2018\nFabrika ne radi, radnici tražili socijalni program i otišli\nŠta bi ti da stoji i propada a da se računi gomilaju\nFabrika koja se prodaje je\n20:54 | 23.10.2018\nFabrika koja se prodaje je ostala bez radnika i kao takva srvara samo troškove\nPare koje se dobiju od prodaje će se upotrebiti za mnogo pametnije stvari a i taj novac neće uzeti Disić jer vi za svaku odluku o prodaji koju donosi ne Disić nego neko ispred države komentarišete kao da Disić uzima te pare za sebe\nJa da sam na njegovom mestu digao bih ruke od svega i onda će vam se ispuniti želja Simpo će se zatvoriti za mesec dana\nMISLIO SAM DA STE NEZAVISNI I\n22:05 | 23.10.2018\nMISLIO SAM DA STE NEZAVISNI I KOREKTAN PORTAL ALI VIDIM DA NE OBJAVLJUJETE SVE KOMENTARE VEĆ SAMO ONE KOJI VAMA ODGOVARAJU\nKao bivši predsednik NUNS-a\n07:11 | 24.10.2018\nKao bivši predsednik NUNS-a trebalo bi da budeš malo objektivniji jer selektivno objavljivanje komentara nije svojstveno nekom ko sebe predstavlja kao perjanicu nezavisnog novinarstva\nSvi se pozivamo na Kosovo a\n11:32 | 24.10.2018\nSvi se pozivamo na Kosovo a kada treba nešto uraditi za Kosovo onda nas nije briga\nKada neko želi da nešto uradi za ljude na Kosovu onda je on dobar a kada to želi neko kome zavidimo onda nije dobro\nTAKO SE I VI GOSPODO PONAŠATE JER AKO SE POKREĆE FABRIKA U ZUBINOM POTOKU I AKO TO RADI STRANAC ONDA JE SUPER\nALI KAKO ĆE TO URADITI DISIĆ ONDA JE ON RAZAPET NA KRST\nDISIĆU RADI ONAKO KAKO MISLIŠ DA JE ISPRAVNO I NE OBAZIRI SE NA KOMENTARE SITNIH DUŠA


Pomoćnica direktora Batuta Darija Kisić Tepavčević kaže da je teško utvrditi da li je virus gripa uzrok smrti, jer je reč o osobama koje su hronični bolesnici i u povećanom riziku za nastanak komplikacija.\n- Kod hroničnih bolesnika virus gripa može da komplikuje osnovno oboljenje, a sa druge strane, znamo da su ove osobe u povećanom riziku za nastanak različitih komplikacija. Zato i kažemo da se ovaj virus može dovesti u vezu sa smrtnim ishodom, ali to i ne mora da bude slučaj - pojasnila je Kisić Tepavčević.\nDo sada su, inače, potvrđeni slučajevi gripa sa teritorije Beograda, Nišavskog i Južnobačkog okruga. U cirkulaciji je virus tipa A koji se i očekivao i koji se nalazi u vakcini.\n"Vakcina najbolja zaštita"\nVakcinacija je najbolja mera prevencije protiv gripa, a Kisić Tepavčević kaže da su ove godine građani bili savesni i da je većina onih koji spadaju u rizične kategorije vakcinisana na početku sezone.\nVeć je potrošena većina vakcina.\n- Preostala je izvesna količina vakcina koja je ravnomerno raspoređena po vakcinalnim punktovima. Ukoliko se ukaže potreba obaviće se njihova redistribucija - pojasnila je ona.\nViše obelelo nego prošle sezone\nPrema podacima "Batuta", od početka sezone 2018-19. godine, zaključno sa 4. januarom, u Srbiji je registrovano 47.612 obolelih od oboljenja sličnih gripu, što je 13 odsto više u poređenju sa istim periodom prethodne sezone, kada je registrovano 41.380 obolelih.\nPrijavljen je 21 slučaj teške akutne respiratorne infekcije, a laboratorijskim testiranjem devet uzoraka, kod tri je dokazan virus gripa A (H1).\nProcenjuje se da na godišnjem nivou širom sveta od gripa umre između 290.000 i 650.000 ljudi.\nGrip je prošle godine u Srbiji odneo 13 života, a 2017. godine zbog komplikacija izazvanih virusom gripa preminulo je 27 osoba.\nFaktori rizika po zdravlje madih u fokusu Batutovih dana


Centar E8 nastavlja sa svojim onlajn aktivnostima i prilagođenim radionicama Programa Y.\nŠta su to mehanizmi i instrumenti u zagovaranju? Kako da ih pronađeš, razlikuješ i iskoristiš? Kako da se pripremiš za zagovarački proces? Saznaj na vebinaru.\nKrovna organizacija mladih Srbije, organizuje još jedan edukativni vebinar za mlade.\nO dezinformacijama, lažnim vestima i raznim drugim zloupotrebama informacija, ali i kako se od toga zaštititi, slušaj na onlajn debati udruženja Mladi.\nKoliko je praksa značajna za studente?\nCentar za razvoj karijere i savetovanje studenata Univerziteta u Beogradu poziva te da se uključiš na Zoom kaficu i razgovaraš sa Anom i Jelenom o tome šta znači praksa za studenta i koliko su prakse značajne.\nZločini iz mržnje i uloga omladinskih organizacija\nKrovna organizacija mladih Srbije organizuje edukativni vebinar za mlade, a tema su zločini iz mržnje.\nMreža mladih jugoistočne Evrope i Misija OEBS-a u Srbiji organizuju onlajn Zoom diskusiju Otpornost i održivost: omladinski sektor u doba pandemije.\nPandemija i ekonomija: Realnost iza brojeva\nNacionalna koalicija za decentralizaciju organizuje debatu Pandemija i ekonomija: Realnost iza brojeva.\nEkipa Centra E8 održava radionicu na temu Šta je seksualno nasilje.\nIskustvom iz prošlosti do ideja u budućnosti\nAko želiš da osvestiš neki problem, situaciju, izazov koji se desio u prošlosti, trenutno traje, a možeš da ga očekuješ i u budućnosti, pridružite se ovoj inovativnoj i jedinstvenoj onlajn radionici u organizaciji Novosadskog edukativnog centra.\nNa kreativan način o kreativnom preduzetništvu\nNestabilna finansijska situacija dovodi do nemogućnosti da organizacije kvalitetno sprovode usluge za mlade. Koje je rešenje?\nPartnersko nasilje u vezi\nOva radionica je namenjena mladima srednjoškolskog uzrasta, ali i svima onima koji su zainteresovani za temu.\nNauči kako da upravljaš svojim novcem\nFinansijsko zdravlje je jedna vrsta zdravlja o kojoj niko ne priča, a utiče na sve nas. Svi treba da znamo kako da upravljamo novcem i otvoreno govorimo o finansijama.\nKako se informisati za vreme vanrednog stanja?\nSaznaj sve o izveštavanju u vanrednom stanju, položaju mladih u medijima i ulozi mladih u medijima u vremenu vanrednog stanja.\nInoviranje u vreme krize\nKako lideri treba da posmatraju trenutnu situaciju? Koja su ključna pitanja na koja moraju da obezbede odgovor? Kako mogu prići rešavanju problema u svojim kompanijama?\nKako pandemija utiče na zapošljavanje mladih?\nKOMS svaku nedelju započinje opuštenim razgovorom uz kafu, tokom kog će odgovoriti na sva tvoja pitanja. Sada je na redu tema tema je zapošljavanje i zapošljivost mladih.\nKreni.rs te poziva da prisustvuješ vebinaru Dizajn i kreativnost protiv koronavirusa na kojem će se pričati o ulozi koju dizajn ima u pandemiji.


FOTO Barijere u saobraćaju u Novom Sadu: Šta kad kiosk blokira biciklističku stazu? | Novosadski informativni portal 021\nFOTO Barijere u saobraćaju u Novom Sadu: Šta kad kiosk blokira biciklističku stazu?\n10:30 > 10:29\nPrepreke na saobraćajnim površinama nisu retke bez obzira na to da li ste pešak, vozač ili biciklista, ali samo jedna takva distrakcija može da napravi mnogo štete.\nNepropisno parkiranje, vožnja neprilagođenom brzinom, neobeležena vozila, ali i fizičke barijere česte su na ulicama, a na ovakve primere nailaze i biciklisti, kojih je u Novom Sadu oko 40.000.\nPrimer je reklamni pano koji se nalazi na Futoškom putu. Ovaj reklamni pano nije direktno postavljen na stazi, ali obimom ulazi u stazu na način koji može da ometa bicikliste u vožnji.\nNa pitanje 021.rs da li je ovaj pano postavljen u skladu sa važećim aktima i da li je za isti postojala izdata dozvola, u Gradskoj upravi za inspekcijske poslove navode da je tabla u međuvremenu - uklonjena. Razlog je, kažu u inspekciji, činjenica da je za nju istekla dozvola.\nIpak, ovakav reklamni pano dobio je prethodno odobrenje inspekcije da bude postavljen na takav način i na toj lokaciji.\nJoš jedan primer moguće opasne situacije na stazama je položaj velikog broja kioska po Novom Sadu. I dok kiosk nije postavljen direktno na stazu, čitava staza blokira se otvaranjem vrata ili "krila" kioska i situacija postaje još opasnija kad vrata ili krila ostaju otvorena, kao što je primer zabeležen u Narodnog fronta.\nNa pitanje 021.rs da li inspektori prilikom izdavanja odobrenja za postavljanje kioska obraćaju pažnju na ovakve situacije, inspekcijska ekipa je izašla na teren i razgovarala sa zaposlenima.\n"Pritom je istom skrenuta pažnja da u budućnosti povede računa o vratima kioska, da sve vreme drži zatvorena vrata, a sve u cilju sprečavanja nastajanja opasnih situacija po vozače bicikala koji se uredno kreću po biciklističkoj stazi. Takođe smo izvršili obilazak predmetne lokacije te je ustanovljeno da su vrata kioska zatvorena", poručuju u Gradskoj upravi za inspekcijske poslove za 021.rs.\nGrađani koji uoče fizičke barijere i potencijalno opasne situacije na saobraćajnicama, bez obzira na to o kakvoj saobraćajnoj površini je reč, problem treba da prijave gradskoj inspekciji, a mogu da informišu i saobraćajnu policiju.\nbiciklisti\tsaobraćajna policija\tgradska inspekcija\n20.08.2021\t• 12:30\nRadio 021 bi trebalo da se pozabavi kočićima koji su pozabadani širom Limanskog parka: namena im je nepoznata, a bez obzira na nju ne bi smeli tako da stoje danima, pošto se jedva vide i po danu, a kamoli uveče. Već ima povređenih, kako među pešacima, tako i među biciklistima i psima.\n20.08.2021\t• 07:34\nТа врата киоска у народног фронта су затворена само кад киоск не ради !!!\n20.08.2021\t• 07:29\nNovinari i direktno i indirektno mogu da naprave čudo. Svaka čast Gorici! Ne znam za reklamni pano, ali ona trafika onako stoji godinama. Nad se da će vrata u budućnosti ostati zatvorena. Hvala!


Katar zaposlio bivšeg agenta CIA da špijunira FIFA – Krstarica\nTanjug 23. novembra 2021. 16:01\nDUBAI – Asošijejted pres došao do saznanja da je u ceo projekat vlade Katara u vezi sa dobijanjem domaćinstva Svetskog prvenstva u fudbalu 2022. godine bio uključen i agent američke bezbednosne agencije (CIA).\n„Kevin Čalker je bivši agent CIA, a svoju saradnju sa vladom Katara započeo je još 2010. godine, kada su i počele kandidature za Mundijal. Naša istraga pronašla je dokaze koji govore da se on bavio klasičnim špijunskim poslom, pre svega usmerenom prema rivalima za domaćinstvo Svetskog prvenstva, ali i najvišim zvaničnicima FIFA“, rekao je Alan Suderman, novinar AP.\nDejan Stanković: „Teren najbolje merilo, sve u našim…\n„Đoković će oboriti sve rekorde, ali za mene nije…\nSelektor Bregar odredio tim za Svetsko prvenstvo\nVanja Udovičić u Apatinu i Somboru: „Nastavljamo sa…


Vesti - 22.04.2020. - Nezavisni sindikat prosvetnih radnika Vojvodine\nGCE 2020: Ključna uloga građana\nPostizanje oba ova ishoda – političke volje da se usredsredi na obrazovanje i vlade koje su efikasni i odgovorni donosioci odluka zahteva aktivno angažovane i dobro informisane građane. Pritisak građana fokusiraće pažnju vlade na obrazovanje, jer angažovanje građana čini politiku usmereniju na programe koji su odgovorniji i relevantniji, a posebno mogu da ciljaju na obrazovanje isključenih i marginalizovanih. Nadzor građana, takođe može pomoći u efikasnoj implementaciji i odgovornosti za prihvaćene obrazovne politike. Učešće građana je od ključnog značaja, jer može doneti ne samo političku volju da se dogovori politika, već i odgovornost za kontinuitet te politike i njeno efikasno sprovođenje. Osnaživanje građana je pravo i dobro samo po sebi i vodi ka obrazovnim ciljevima koje tražimo. Ovo govori o potrebi vremenski neograničenog pritiska da dođe do specifičnog niza vladinih akcija, da se osigura održiv angažman informisanog i aktivnog građanina u sektoru obrazovanja.\nProba onlajn male mature od danas\nMinistar prosvete Mladen Šarčević rekao je da ove nedelje počinje proba male mature, kao i da će ona zbog epidemiološke situacije biti održana “online”. Važno je, dodao je ministar, da učenicima tokom proba koje će biti 22, 23. i 24. aprila niko ne pomaže. “One su napravljene tako udobno da dete ima svaki dan, a tri dana se radi, po 12 sati. Poenta je da se samovrednuju, poenta je da mu niko ne pomaže, da ne prepisuje, da ne obmanjuje sam sebe. Tu je na ispitu i porodica i đak”, naveo je Šarčević za RTS. Dodao je i da će redovna nastava ove školske godine biti završena “online”. https://www.youtube.com/watch?v=xahwuEwtmwU&feature=emb_logo\n“Pravilnik je napravljen, ali mora da prođe zakonske procedure i mišljenja, jer tu postoji jedna mala kvaka. Mi smo kao i dosadašnje ocenjivanje stavili u sistemski zakon, ali tako bi samo na neki način izmenom Pravilnika pomogli profesorima da olakšamo samu proceduru ocenjivanja. Nikakav problem nije da to uradimo ni po postojećem pravilniku”, rekao je ministar prosvete Mladen Šarčević za RTS. Dodao je da period poslednjeg tromesečja imaju potrebu da ocene kroz onlajn forme gde će svakako uvažiti najveći deo onoga što su deca uradila. – Ali imamo i jako mnogo vremena kada se završi redovna nastava, da u junu razmišljamo o određenim vrstama ispitivanja, potvrđivanja ocena, ali mislim da ćemo mnogo veliki deo završiti i na ovaj (onlajn) način – rekao je Šarčević.\nNa pitanje koliko će ovakve ocene biti realne, on kaže da nastavnici često ni uživo ne mogu biti apsolutno realni. – Mi radimo projekat velike državne mature za dve godine kada dolazimo do potpuno eksterne ocene. Mala matura je kombinacija onoga što nastavnici ocenjuju i što se radi neutralno. Tako da već nemamo sistem koji je potvrđeno dobar. I u školi se može desiti da neko dete prepisuje. Ali velika je pretpostavka da će učitelji to odlično uraditi na ovaj način, da sami ocenjuju skoro sve predmete. S druge strane, imamo da svi nastavnici i u osnovim i srednjim školala za one najbolje đake imaju jako puno tvrdih saznanja da su oni to radili samostalno. Takođe, neka deca su napredovala, jer su imala veliku podršku kod kuće koju obično nemaju. Očekujemo da će biti do 20 odsto maksimalno nelogičnih ocena.\nNapredak je da se ne ocenjuje samo akumulacija znanja već i drugi modeli: kako dete nalazi literaturu, kako radi projekat i teramo ga da ulazi u novi finiji model učenja – rekao je Šarčević. On je napomenuo da je na ovaj način izbegnut najveći rizik, a to je da se deca masovno vraćaju u klupe na redovnu nastavu. – Ako imamo urađeno negde 50 odsto osnovne škole kroz mlađe razrede, ako imamo odlične đake i da su potvrđeni uspesi što je još oko 25 odsto, mi imamo mali broj njih koji će imati potrebu da traže nekakve izmene ili da odgovaraju. Drugo, ocenjuju se cele godine. Imamo ocenu na polugođu koja nosi 50 odsto ocene. Treće tromesečje je bilo skoro urađeno. Tu bi nedostajala jedna ocena. Ali kad se saberu kompletno ti periodi, vi imate negde oko 70 odsto ocene, tako da ovo ne može da poveća drastično skor zaključne ocene – objasnio je.\nImamo priliku da uz malo rizika deca imaju stres, rekao je on govoreći o probi male mature. – Imaju 12 sati vremena u tri dana, da oni urade kad požele. Mogu od 8.00 da se uloguju. Već se prijavilo više od 80 odsto osmaka. Proba mature će biti skroz digitalna. Podelili smo i podelićemo 2.800 aparata, pametnih telefona i tableta, tako da ćemo imati 65.800 učenika u Srbiji koji će imati onlajn probu mature. S druge strane, to je samo proba. U subotu ćemo imati vidljive rezultate i analizu koja će nam dati vremena da vidimo šta zaista ne znaju da bismo im pomogli. U junu će se raditi prava mala matura – podvukao je Šarčević.\nOn se osvrnuo i na polaganje prijemnih ispita za fakultete. – Mi ćemo imati već prekosutra neku prvu verziju jer smo imali sastanke. Kada završimo sastanke sa ljudima iz prosvete onda ćemo znati, ako to bude u roku, onda će i prijemni biti u roku. To bi trebalo da bude 22. jun ali ne držite me za reč.\nPrema njegovim rečima, nekoliko prosvetara je bilo zaraženo ili se i sada leči od Kovida-19. – Dobijao sam informacije o mnogih kolega i radi se o veoma malom broju. Dve koleginice imaju lakšu fromu bolesti, nisu išli u bolnicu. Od mojih kolega, dvojica su izašli sa Beogradskog sajma, jedan kolega je još pet dana u KBC “Dragiša Mišović”, jedan iz Pančeva je kod kuće od juče i jedan na Zvezdari. Tako da smo došli na dva-tri čoveka – rekao je on.\nJoš nije vreme za otvaranje škola i vrtića i deca će morati još da ostanu kod kuće, izjavio je u ponedeljak pokrajinski sekretar za zdravlje Zoran Gojković. On je, na pitanje novinara da li će početi da rade i škole i vrtići zbog ublažavanja mera i činjenice da će ljudi početi da rade, pa će deca više biti u kontaktu sa bakama i dekama, rekao da je još prerano za takvu odluku. “Najviše smo zabrinuti, pored starih, i za naše najmlađe i o njima posebno vodimo računa. Krizni štab redovno analizira u epidemiološku sliku i od nje će zavisiti dalji postupci i dalje ublažavanje mera”, rekao je Gojković. Kaže da će javnost biti obaveštena na vreme ako i po pitanju škola i vrtića bude doneta neka odluka.\nZa sada nema povratka studenata u domove\nZa sada nema vraćanja studenata na fakultete, pa ni u studentske domove, rekao je pokrajinski sekretar Zoran Gojković. Povratak studenata u domove i centre zavisi od daljeg razvoja situacije sa korona virusom i eventualnog nastavka nastave na fakultetima, precizirao je. Gojković je na redovnoj konferenciji rekao da je deo kapaciteta tih ustanova pripremljen za smeštaj zaraženih korona virusom u slučaju da se popune kapaciteti zdravstvenih ustanova i da je u ovom trenutku ”manji broj uključen u podršku zdravstvenom sistemu”. ”Za sada nema vraćanja studenata na fakultete, a u zavisnosti od nastave na fakultetima i razvoja dalje situacije studenti će moći da se vrate u studentske domove”, rekao je Gojković.\nKontinuirana provera udžbenika i njihova tačnost\nNa času geografije 08. aprila za učenike šestog razreda obrađena je lekcija ,,Integracioni procesi“ tokom koga je nastavnica govorila na temu Međunarodnih organizacija. U sklopu ove jedinice stavlja se akcenat na motive integracionih procesa kao što su ekonomski, politički, vojno-strategijski i ukazuje na značaj međunarodnih organizacija poput EU, UN, NATO pakt i druge. Navodeći šta je program i cilj NATO organizacije iznela je da rešava sporove među zaraćenim stranama. Nakon bombardovanja 1999. godine Kosovo i Metohija su stavljeni pod upravu UN kako bi se očuvala bezbednost stanovništva. Naša zemlja je članica Partnerstva za mir od 2006. godine, a ta organizacija učestvuje u radu NATO pakta.\nSrbija je u zvaničnoj spoljnoj politici vojno neutralna država bez obzira na članstvo od 2006. godine u Partnerstvu za mir. Stručni saradnici, recenzenti koji rade na sadržaju udžbenika moraju da obrate pažnju na svaku rečenicu koja može da izazove polemike koje nisu u skladu sa politikom koju vodi Srbija kao i narušavanju teritorijalnog integriteta. Očekujem i odgovornost svih institucija kao što je Zavod za unapređivanje obrazovanja i vaspitanja čija je nadležnost praćenje nastave i rad sa savetnicima, izjavio je ministar Mladen Šarčević. Ministarstvo prosvete, nauke i tehnološkog razvoja kontinuirano radi na unapređenju i proveri sadržaja udžbenika kako bi se iznosila tačnost podataka i to će biti zadatak i u narednom periodu..\nStranica za predškolce: Povežimo se, osnažimo se – u vreme Kovida-19\nPolazeći od operativnog plana i prioriteta Ministarstva prosvete, nauke i tehnološkog razvoja u oblasti predškolskog vaspitanja i obrazovanja, a u cilju očuvanja i zaštite zdravlja, podrške dobrobiti dece i porodica, kao i podrške povezivanju i profesionalnom razvoju zaposlenih u predškolskim ustanovama, otvorena je stranica: Povežimo se, osnažimo se – u vreme Kovida-19 https://ecec.mpn.gov.rs/?page_id=2090 na strani projekta Inkluzivno predškolsko vaspitanje i obrazovanje (ECEC) .\n• Važne informacije za roditelje i vaspitače u vezi sa Kovidom 19\n• Učenje i profesionalno osnaživanje u digitalnom kontekstu\n• Osnažimo se-povežimo se – preporučeni linkovi\n• Riznica inspirativne prakse – filmovi sa prethodnih projekata i materijali sa stručnih susreta\n• U susret Godinama uzleta – materijali o savremenim pedagoškim pristupima\n• Hajde da se igramo – namenjeno deci i roditeljima\nStranica je nastala razvija se kao rezultat umrežavanja i zajedničkog delovanja strukovnih udruženja medicinskih sestara-vaspitača, vaspitača, stručnih saradnika i saradnika predškolskih ustanova Srbije, akademske zajednice (Instituta za pedagogiju i andragogiju Filozofskog fakulteta u Beogradu), UNICEF-a, Ministarstva prosvete, nauke i tehnološkog razvoja i uz podršku projekta Inkluzivno predškolsko vaspitanje i obrazovanje.\nDe Dominićis: Zaštititi socijalno najranjivije\nDirektorka Unicefa za Srbiju Ređina de Dominićis izjavila je da će sve zemlje posle pandemije korona virusa morati da ojačaju sistem socijalne zaštite kako bi obezbedile adekvatnu brigu o socijalno-ekonomski najranjivijim kategorijama društva koje epidemije i velike krize čine još ranjivijim i nemoćnijim. De Dominićis je u Jutarnjem programu Radio-televizije Srbije (RTS) najavila da će Unicef uskoro u Srbiji sprovesti istraživanje sa više od 1.500 porodica o uticaju kovida 19 kako bi se prepoznali ključni problemi da bi sistem socijalne zaštite ubuduće delotvornije reagovao u sličnim krizama. Ona je ukazala na važnost brige prema posebno ranjivim kategorijama društva – siromašnim porodicama, deci i osobama sa posebnim potrebama, romskoj populaciji, koje situacije poput korona krize dodatno i mnogo teže pogađaju.\nČelnica Unicefa pohvalila je privatni sektor u Srbiji na ispoljenoj solidarnosti u vreme pandemije i istakla da je, zahvaljujući donacijama privatnih kompanija, partnera Unicefa i pojedinaca, prikupljeno više od milion evra pomoći, a zdravstvenom sistemu donirano je pedesetak respiratora, lična i zaštitna oprema. Donacije su bile prioritetno namenjene bolnicama i zdravstvenim centrima, ali i ustanovama socijalne zaštite čiji zaposleni brinu o korisnicima usluga tog sektora. De Dominićis je naglasila da je Srbija u samom vrhu svetskih država po ispoljenoj solidarnosti u uslovima pandemije korona virusa- uz Kinu i Dansku.\nPredavati filozofiju danas\nPiše: Ivan Vučković*\nZbog vanredne situacije u Srbiji prouzrokovane virusom korona, sve škole su počele sa „online“ nastavom od 16. 3. 2020. Kao profesor filozofije, naravno, i ja sam u toj priči.\nIpak, koliko je moguće predavati filozofiju na ovaj način? Filozofija zahteva živu reč, misao, neposredan kontakt. Većina učenika se, zbog manjka opšte informisanosti, plaši takve komunikacije. Upravo filozofija budi u njima ono što imaju ili, češće, ispliva baš ono što nemaju. Situacija u Srbiji je takva da učenici, sluđeni, nemaju želju da raspravljaju o nekakvim metafizičkim, moralnim ili kulturološkim pitanjima jer ne vide smisao toga.\nSada, „online“ – situacija je znatno teža. Ipak, sada i baš sada, potrebno je sve vreme održavati i provocirati varnicu u njima – ništa nije jasno i nedvosmisleno te, zapravo, ništa nije poznato. Vidimo da je virus koji nas je zadesio obelodanio činjenicu da Evropa možda nije baš toliko progresivna kao i da, zvanično komunistička Kina, nije baš toliko „komunistička“, nazadna, nevažna.\nFilozofija je, pored pismenog zadatka iz srpskog jezika, retka prilika da učenik proba da bude svoj, da se zagleda u sebe. Kroz filozofiju dakle treba pomenuti i provući malog Vita Korleonea, treba ih uputiti na film „Lauf Junge Lauf“, da čitaju Kafku, Kočića i Solženjicina odnosno, treba ih uputiti na Ničea i tri preobražaja duha (Kamila, lav i dete) kao i na Martina Lutera Kinga, na Pljiž, braću Marks ili na „Kosu“. Klinci ne znaju ko je Sinatra, ne znaju šta je „Plastični Isus“ niti su čuli za Dorse, Tarkovskog ili Džonija Keša…\nKada završim sa maturantima – oni ne izlaze iz škole isti. I više nikada nisu isti. To je posao srednjoškolskog filozofa – spremiti ih za realan život. Dragan Maksimović je „našao šlem“ pa su ga opet ubili…\nMoje je da im ukažem da nismo pod staklenim zvonom a obrazovan, stručan, pouzdan čovek – to je osnov civilizacije uopšte, to će im pružiti šansu da pristojno žive i napreduju – upravo zbog toga im treba filozofija. Baš zato moraju da znaju…\n*master filozof i srednjoškolski profesor filozofije iz Bora\nDo koga dobacuje nastava na daljinu?*\nU protekle tri nedelje nastava u školama je obustavljena zbog pandemije i nelegalno proglašenog vanrednog stanja, a Ministarstvo prosvete je pokrenulo proces nastave na daljinu, odnosno nastave posredovane elektronskim putem ili popularno nazvane “on-line” nastave.Veoma je pohvalno da su nastavnici, uprkos veoma kratkom roku i gotovo nemogućim uslovima rada, organizovali nastavu na daljinu i ohrabrili se da predaju pred kamerama. Međutim, oni ne realizuju školski nastavni čas, jer to bi podrazumevalo i druge stvari, kao na primer interakciju sa đacima, a ovde je ne može biti.\nPri emitovanju programa, ne postoji socijalizacija dece, druženje ili zajedničko učenje u manjim ili većim grupama, mogućnost da đaci postavljaju pitanja i međusobno ramene mišljenja i ideje. Nastavnik/ca ne može da prilagodi čas đacima, poznavajući dinamiku svakog odeljenja. Komunikacija je jednosmerna, jer nastavnik posredstvom televizije predaje đacima, a oni eventualno tek naknadno putem on-line platformi ili viber grupa odgovaraju, pišu ili postavljaju pitanja nastavnicima. Međutim, s obzirom da nastavu đaci, ali i odrasli, prate gledajući televiziju, kao i da ne postoje druge karakteristike školske nastave, možemo sadašnju situaciju imenovati i kao emitovanje obrazovnog sadržaja. To može biti i jedna dobra nenamerovana posledica. Moguća naznaka povećanja televizijskog vremena za emisije obrazovno-naučnog karaktera.\nUprkos ozbiljnom zalaganju nastavnika/ca da realizuju nastavni program, jedan od ključnih problema je što ovakav način školovanja tj emitovanja obrazovnog sadržaja svodi obrazovanje umnogome na resurse roditelja. U ovakvom školovanju učestvuju ili najkomotnije se osećaju đaci čiji roditelji imaju materijalne i tehničke uslove, kao i znanje i vreme da sopstvenoj deci pomognu pri učenju ili razumevanju obrazovnog sadržaja koji se emituje. Realizacija nastave na ovakav način uklanja jednu od glavnih funkcija škole, a to je da škola mora da omogući svakom detetu sticanje znanja, veština i kompetencija i razvijanje ličnosti, bez obzira na materijalni ili socijalni status učenikovih roditelja. Naravno da je ova situacija iznuđena pandemijom, ali ako bismo hteli da trenutnu situaciju povežemo sa inače dominantnim procesima u našem obrazovnom sistemu u proteklih nekoliko godina, možemo reći da je pandemija samo ogolila probleme u obrazovanju.\nRoditeljima se sve više nameće zadatak da podrže svoju deci pri školovanju tako što će im lično pomoći da uspešno savladaju predmetno gradivo ili će platiti dodatne privatne časove. I to se nažalost “uzima zdravo za gotovo”, kao da se radi o pervertiranom obliku, inače pedagoški poželjnog procesa, učešća roditelja u radu škole i osmišljavanju školske atmosfere koja bi bila blagougodna za razvoj đaka. Na ovaj način, znanje i novac roditelja postaju odlučujući faktor za školovanje đaka. Nasuprot ovome, škola je ustanova koju smo osnovali da bismo omogućili razvoj za svu decu. Možemo pristupiti sadašnjoj situaciji i kao prilici da ostvarimo pozitivne promene u obrazovanju. Većina roditelja koja pomaže deci da se prilagode okolnostima uviđa koliko je teško omogućiti deci da isprate obrazovni proces i koncentrišu se tokom više časova (školskih sati). Možda je ovo prilika da promenimo dominantno shvatanje nastavničke profesije kao relaksiranog rada, jer nastavnika/ca treba samo da ispredaje lekciju.\nImaju samo nekoliko časova rada svakog dana, a ne osmočasovno radno vreme, a pride i plaćenih dva meseca odmora. A usput se samo nešto bune i traže povećanje plate. Moguće je da ćemo uvideti da zapravo treba povećati nastavničke plate, da se radi o jednom ozbiljnom pozivu, da je društvena uloga koju obavljaju iznimno važna i da je poboljšanje nastavničkog položaja način da se i razreše sadašnji problemi u obrazovanju.\nTakođe, dobro je da su građani, a posebno nastavnici/ce istorije, reagovali na predavanje na času istorije, kada nam je poturen opasni istorijski revizionizam i predstavljen Milan Nedić, kvisling, saradnik okupatora u Drugom svetskom ratu i odgovoran za zločine nad Jevrejima, Romima i Srbima koji su se protivili okupatorskom režimu, kao junak koga bi trebalo da slavimo.\nPočećemo možda da obraćamo više pažnje na to šta se uči u školi, šta je znanje koje se predaje, ko ga kreira i ko odlučuje o nastavnom sadržaju, kao i da li je to znanje relevantno za đake i da li korespondira sa svetom oko nas.\nMožda se opet negativno iznenadimo da čas istorijskog revizionizma nije bio usamljeni slučaj, nego je pred nama bio ogoljen proces koji se neretko odvija u učionici, i ne samo na času istorije: neupitno jednosmerno dobijanje sadržaja koji ne mora da bude u saglasju sa činjenicama, niti nužno da bude znanje koje je relevantno za naš život u društvu.\nMožemo se zapitati da li školstvo služi kreiranju zamišljenog društva i kakvo je to društvo: da li je to zamišljeno društvo upravo ovo sadašnje nepravedno društvo?\nS toga, hajde da se posvetimo obrazovanju i izborimo se za školstvo kao javno dobro kojim ćemo stvoriti pravedne odnose u društvu.\n*kolumna članova i prijatelja Inicijative Ne da(vi)mo Beograd\nPiše: Mr. Kosta Velimirović, dipl. Ing*\nKako vakcine protiv virusa korona još nema, glavno oružje je disciplina u skladu sa naredbama vlade i preporukama epidemioloških stručnjaka. Moćno oružje u ovoj borbi, koju Srbija mora da dobije, je i higijena koja se bazira na dezinfekcionim sredstvima. Srbija, zahvaljujući svojim naučnim radnicima i inventivnim privrednicima, ima kapacitete da proizvodi najefikasnije biocidne preparate. Pored etanola, najefikasniji preparati za dezinfekciju su na bazi hlora.\nJoš 1994. godine stručni tim predvođen profesorom dr. Nedeljkom Krstajićem dipl. inženjerm sa Katedre za fizičku hemiju i elektrohemiju Tehnološko-metalurškog fakulteta u Beogradu, započeo je projekat izrade uređaja za bezbednu dezinfekciju na bazi hlora. Izazov je bio veliki, jer gasoviti hlor se uvozio, transportovao u bocama pod velikim pritiskom, a takođe je i bojni otrov primenjen još u Prvom svetskom ratu. Eventualni akcedenti u transportu i na mestu upotrebe bili su mogući i kobni. Ideja profesora Krstajića je bila da se napravi elektrohemijski uređaj koji bi na bezbedan način, elektrolizom vodenog rastvora obične kuhinjske soli sintetizovao natrijum hipohlorit – moćno dezinfekciono sredstvo. Napravljen je prototip, čija je primena široka. Tačno doziranim koncentracijama biocidnog natrijum hipohlorita dezinfikuje se voda u vodovodima i bazenima. Posebno je značajna sinteza koncentrovanih dezinfekcionih sredstava za tretiranje bolnica, zgrada, otvorenih i zatvorenih površina.\nU ovim teškim trenucima kada se borimo protiv opasnog neprijatelja kakav je virus Korona, pored medicinskog osoblja koje je u prvim redovima borbe, treba da se setimo i onih naučnika, zahvaljujući čijem radu ćemo pobediti i u ovoj borbi. Zahvaljujući vizionarstvu i radu tima na čelu sa, prerano preminulim, skromnim i tihim, profesorom dr Nedeljkom Krstajićem, Srbija ima sopstvenu proizvodnju najefikasnijih dezinfekcionih sredstava, a to će sačuvati živote i zdravlje njenih građana.\nValjarević: Ne postoje olakšavajuće okolnosti za pisanje\nSrđan Valjarević naš kultni pisac u izjavi za Tanjug napominje da vreme izolacije u doba suzbijanja pandemije virusa Covid 19 nije inspirativno za pisanje, jer, kako kaže, sve što je nametnuto ne može da bude udobno. Valjarević je u našoj književnosti prisutan godinama pre svega kroz knjige “Džo Frejzer i 49 pesama”, “Komo”, “Dnevnik duge zime”…koje su deo svake ozbiljnije kućne biblioteke.\nZa njega nema dileme da su netačne ocene da pisci sada imaju “obavezne” okolnosti koje im omogućavaju stvaranje. “Ispada da treba da budem zahvalan pandemiji. Kuvari, na primer ne mogu da stoje pored šporeta i seckaju šargarepu po ceo dan, a čak se ni monasi ne mole stalno”, kazao je Valjarević. Ističe da je moguće napraviti distancu od sveta koji nas okružuje kada taj svet zapravo ima mogućnost da nam uzme život? “Uvek je moguće potruditi se da se ne obraća pažnja na okolni svet. O tome je pisao majstor književnosti Ekhart. Treba se dobro potruditi oko toga, ali na taj način počinje svako izbavljenje” kazao je Valjarević.\nPrema njegovim rečima sve ovo što nam se dešava nije najgore što može da nas strefi i ne može da spreči pisca u stvaranju. “Nije lako, ali pisca ništa ne može da spreči da nešto napiše ukoliko on veruje da mora baš to da napiše. Nisam siguran da olakšavajuće okolnosti za pisanje uopšte postoje” kazao je Valjarević. Situaciju u kojoj je ljudima sve teže da sede kući u prepuste se sporijem ritmu, Valjarević šaljivo komentariše. “Nisu svi ljudi violončelisti koji znaju da sviraju Baha”, poručio je Valjarević.\nĐaci niške škole “Sveti Sava” vredni i u vanrednom stanju\nU situaciji koja zahteva odgovorno ponašanje i strpljenje svih, u moru vesti o aktuelnom virusu, kako kažu u Osnovnoj školi “Sveti Sava” u Nišu, učenici vredno rade i napreduju. Školarci se znanjem bore da prevaziđu ovu situaciju, kaže direktorka Sanela Tarana, a u prilog tome govore i njihovi crteži. Osnovci od prvog do osmog razreda škole kod parka Svetog Save vredno su radili tokom vanrednog stanja gde su morali da nastave školovanje od kuće, kao i sva deca u Srbiji. U moru vesti o korona virusu, kako kažu iz niške škole, želeli su da sa svima podele radove malih kreativaca. Niški osnovci su pisali sastave, koristili razne tehnike u bojenju i crtanju, farbali i ukrašavali jaja za Uskrs, ali i pravili radove na različite teme.\nVremeplov: Nacionalni Dan sećanja na žrtve Holokausta\nU Srbiji se danas obeležava nacionalni Dan sećanja na žrtve Holokausta i genocida nad Srbima, Romima i Jevrejima za vreme Drugog svetskog rata. Dan secanja na žrtve holokausta, genocida i drugih žrtava fašizma u Drugom svetskom ratu, je državni praznik u Srbiji, koji se obeležava svake godine 22. aprila i koji je posvećen secanju uglavnom na Srbe, ali i Roma i Jevreje, i stradale u masovnim zločinima tokom Drugog svetskog rata u Nezavisnoj Državi Hrvatskoj i u okupiranoj Jugoslaviji.\nDan sećanja na žrtve genocida obeležava se u spomen na 22. april 1945. godine kad je došlo do proboja grupe zatočenika ustaškog logora smrti u Jasenovcu-Donja Gradina u tzv. Nezavisnoj Državi Hrvatskoj. Sistem koncentracionih logora “Jasenovac” predstavlja jedno od najvećih stratišta u Drugom svetskom ratu. Od 1941. do 1945. godine u tom logoru ubijeno je stotine hiljada civila, najvećim delom Srba, kao i Jevreja i Roma uključujući i desetine hiljada dece (logor u Jastrebarskom). Osim logora smrti u Jasenovcu-Donja Gradina, sistem koncentracionih logora obuhvatao je više lokaliteta na teritoriji današnje Republike Hrvatske i Bosne i Hercegovine. Najzloglasniji nacistički logor na teritoriji okupirane Srbije bio je koncentracioni logor na Starom Sajmištu u Beogradu, čiji su zatočenici, uglavnom Srbi, Jevreji i Romi, masovno ubijani od 1941. do 1944. godine.\nAleksinac: Virus korona u Gerontološkom u i … Domu za nezbrinutu decu\nSpisak ustanova socijalne zaštite koje se nalaze na jugu Srbije, a u kojima su registrovani oboleli od virusa korona, povećan je prethodnih dana, pokazuju zvanični podaci Ministartsva za socijalna pitanja. Zaraženih ima Gerontološkom centru u Aleksincu i niškom Domu za nezbrinutu decu “Duško Radović”, kao i u Centru za porodični smeštaj i usvojenje, koji je u istom objektu. Ukupno je 542 obolelih u ustanovama socijalne zaštite u celoj Srbiji, od toga 444 štićenika i 98 zaposlenih.\nKorisnici u ustanovama socijalne zaštite za koje postoji procena da mogu biti potencijalni prenosioci virusa smešteni su u izolaciju, dok zaposleni u ustanovama socijalne zaštite, kod kojih postoji ovakva opasnost, ne dolaze na posao i nalaze se u kućnoj izolaciji – kažu u Ministarstvu. Iz Centra za usvojenje su tokom pandemije obavestili zainteresovane da su posete redukovane dok traje pandemija, kao i da svi moraju da imaju zaštitnu opremu – rukavice i masku. U skladu sa zdravstvenim preporukama, a radi sprečavanja širenja bolesti COVID-19, izazvane virusom SARS-CoV-2, obaveštavaju se svi zainteresovani za korišćenje uluga Centra za porodični smeštaj i usvojenje Niš da su posete Centru redukovane, dok traje vanredno stanje – piše na sajtu. Međutim, zvanični podaci pokazuju da ima zaraženih i u ovom delu Doma “Duško Radović”.\nMedicinske sestre iz niških vrtića rade u kovid bolnici – neguju stare iz Gerontološkog centra\nZbog velikog broja zaraženih koronom u Gerontološkom centru u Nišu, koji su na lečenju u novoj zgradi Kliničkog centra, 15 medicinskih sestara iz “Pčelice” sada radi u ovoj kovid bolnici. Direktorka Predškolske ustanove Svetlana Mitić kaže da su na novom poslu potpuno zaštićene, kao i da će biti testirane pre nego što ponovo budu u kontaktu sa decom. Rad sa decom u niškim vrtićima, 15 medicinskih sestara zamenilo je brigom o najstarijim građanima koji su na lečenju od korone u Kliničkom centru. Mnogi roditelji su zato pitali da li će i kada biti bezbedno da se vrate u obdaništa, jer su u direktnom kontaktu sa obolelima. Direktrorka Predškolske ustanove “Pčelica” Svetlana Mitić kaže da su one potpuno zaštićene na novom poslu i da su angažovane, jer u Kliničkom centru nije bilo dovoljno sestara koje bi negovale stare iz Gerontološkog centra. Kada je Klinički centar otvorio kovid bolnicu nisu imali dovoljan broj zaposlenih. Budući da smo mi kao ustanova imali na spisku medicinske sestre, čula sam se sa direktorom, rekao je koliko im treba i one su angažovane, rade od subote. Medicinske sestre koje imaju decu do 12 godina i one koje imaju više od 60 godina, nisu angažovane – kaže Mitićeva.\nSajberbuling, vrbovanje, zloupotreba profila na društvenim mrežama, ucene, pretnje, opasne lažne igre, sa svim ovim se deca suočavaju sada više u toku vanrednog stanja, jer i provode više vremena na internetu. Od svega toga se mogu zašititi besplatnim pozivom na broj 19833 Nacionalnog kontakt centar za bezbednost dece na internetu, koji je u toku vanrednog stanja primio znatno veći broj poziva nego u redovnim okolnostima i uglavnom su zvala deca. Državna sekretarka u Ministarstvu trgovine, turizma i telekomunikacija Tatjana Matić rekla je za Tanjug da deca uglavnom traže pomoć i savete kako da izađu na kraj sa takvim problemima. „Problemi koji su inače postojali i dalje se pojavljuju. Nisu se smirili u ovim okolnostima, već naprotiv, čini mi se neki su se neki standardni problemi potencirali”, objasnila je Matić za Tanjug.\nTokom čitave kampanje i prethodnih godina uvek se govorilo o zaštiti, prevenciji i bezbednosti dece na internetu, objašnjava Matić i daje savete i deci i roditeljima kako da se zaštite. „Najvažnija je zaštita ličnih podataka, ne deliti informacije sa drugima o tome gde se nalazite, a ni podatke o članovima porodice. Vrlo je važno nikada ne ulaziti u kontakt sa nepoznatim osobama. To su ključna pravila, koja i sada u ovim uslovima ponovo potenciramo deci. Sve ono na čemu smo insistirali prethodnih godina u kampanjama sada dolazi do izražaja. Sada se vidi najbolje koliko je neophodno bilo raditi sa decom i edukovati ih na ovu temu”, istakla je državna sekretarka.\nKarakterištično je da su roditelji manje vešti kada je u pitanju upravljanje savremenom tehnologijom, kako kaže Matić, i mnogo se slabije snalaze na društevnim mrežama. Ona naglašava da u ovakvim okolnostima roditelji moraju biti mnogo oprezniji i moraju kontrolisati sa kim deca komuniciraju putem društvenih mreža i kako provode vreme na interentu. „Nažalost u prethodnom periodu smo imali prijave našem kontakt centru da je čak na nekim platformama za učenje dolazilo do zloupotreba i širenja određenih poruka i sadržaja koji nisu primereni za decu”, navela je državna sekretarka.\nMinistarstvo trgovine i Unitas fond su pokrenuili akciju u kojoj im pomaže 15 javnih ličnosti a pod nazivom „Surfuj bezbedno”, čime će deci biti poslata poruka da i dalje moraju biti obazrivi i oprezni prilikom komunikacije na društvenim mrežama.\nNacionalni kontakt centar za bezbednost dece na internetu je prvi i za sada jedini institucionalni mehanizam u regionu koji se bavi prevencijom i reagovanjem na ugrožavanje dece u digitalnom okruženju, pružajući mogućnost građanima da se besplatno obrate na broj telefona 19833 ili putem onlajn platforme „Pametno i bezbedno”.


Hotel Plaza u Njujorku nudi autentično "Sam u kući" iskustvo! (VIDEO)\nživot ko na filmu\n20.11.2017. - 14:30h 14:42h Autor: buro247.hr\nScena iz filma "Sam u kući 2", Foto: Profimedia\nU čast obeležavanja 25. godišnjice filmskog nastavka "Sam u kući 2: Izgubljen u Njujorlu", Hotel Plaza osmislio je slavljenički paket u sklopu kog na nekoliko dana možete živeti kao lik Kevin Mekalister...\nKlinci koji su se rodili 90-ih godina svaki novogodišnji praznik sigurno provode uz filmski klasik "Sam u kući".\nU čast obeležavanja 25. godišnjice nastavka "Sam u kući 2: Izgubljen u Njujorju", svi fanovi ovog filma biće oduševljeni jer na nekoliko dana mogu živeti kao lik Kevin Mekalister, kojeg je u spomenutom filmu 1992. godine odigrao Mekali Kalkin.\nNaime, za 895 dolara, njujorški Plaza Hotel na Petoj aveniji omogućiće raskošnu sobu, ruksak i propusnicu za Empajer Stejt Biliding, kao i celi odmor prilagoditi Kevinovim njujorškim avanturama po uzoru na film.\nKao deo ovog prazničkog paketa Hotela Plaza, gosti će dobiti i famozni sladoled hotelskom uslugom u sobi, a biće osigurano i fotografisanje s još nekim ključnim detaljima iz filma.\nS obzirom na to da je Kevin za vreme boravka u hotelu itekako voleo da jede, svi oni koji se odluče da uplate ovaj slavljenički paket, biće pozvani i na večeru u "Todd English Food Hall" gde će im se služiti meni inspirisan Kevinovim prehrambenim navikama.\nOsim toga, u sve to uključena je i četvorosatna turneja limuzinom kroz Njujork, a na poklon se dobijaju i svi "Home Alone" nastavci na DVD-u.\nPa, ako ste veliki fan filma, onda je ovo prilika koja se ne propušta...\nSam u kućiNjujorkPlazahotelglumacfilmNova godinaBožić


Na Trgovsku goru stiže oko 700 betonskih blokova sa radioaktivnim otpadom - Insajder.in\nIz Krškog u Centar za zbrinjavanje radioaktivnog otpada Čerkezovac stiže otpad pakovan u 685 betonskih blokova, a ovdje će biti skladišten i institucionalni radioaktivni otpad koji je nastao u Hrvatskoj, javlja “Večernji list”.\nU tekstu je navedeno da hrvatski Fond za finansiranje razgradnje Nuklearne elektrane “Krško” užurbano i vrlo temeljno radi na pripremi centra za zbrinjavanje radioaktivnog otpada u bivšoj kasarni Čerkezovac na Trgovskoj gori pokraj Dvora u kojem će Hrvatska 2024. skladištiti svoju polovinu nisko i srednje radioaktivnog otpada iz postojećeg bloka “Krškog”.Ovaj list navodi da se ovi blokovi više nikad neće moći otvoriti i da će u dva skladišta stajati 30 do 40 godina.\nGoran Kukmanović iz Fonda za uspostavljanje centra za zabrinjavanje radioaktivnog otpada je objasnio da će od 35 objekata bivše kasarne biće iskorišćena samo dva ukopana skladišta, gdje će se skladištiti institucionalni radioaktivni otpad, dok će za skladištenje nisko i srednje radioaktivnog otpada iz Krškog biti izgrađen poseban objekat.\nTa dva ukopana skladišta, kao i objekt koji će u njihovoj neposrednoj blizini biti izgrađen za otpad iz Krškog, nalaze se na platou koji je udaljen oko četiri kilometra od ulaza u Centar.\n– Naša skladišta ne smiju imati nikakav uticaj na radioaktivnost životne sredine. Moramo to pratiti ako se eventualno nešto dogodi – objašnjava Kukmanović.\nTrenutno se na lokaciju budućeg centra i oko njega, prenosi list, provodi određivanje nultog radiološkog stanja.\nHrvatska planira da radioaktivni otpad iz Nuklearne elektrane “Krško”, kao i postojeći institucionalni otpad skladišti u Čerkezovcu, na samoj granici sa BiH.\nOdlagalište radioaktivnog otpada planirano je na Trgovskoj gori u hrvatskoj opštini Dvor, u neposrednoj blizini Novog Grada, što je oko 900 metara od zaštićenog područja Parka prirode “Una” i što bi ugrozilo više od 250.000 stanovnika u slivu ove rijeke.\n# Hrvatska# Radioaktivni otpad# Trgovska gora\nPrethodna vijest\tVulin: Za proteste neko dobro plaćen iz inostranstva\nSljedeća vijest\tSTANIVUKOVIĆ: Bratska Srbija nam je uplatila šest miliona maraka! Đajić i još par ljudi to blokiraju!


Muftija Dudić posjetio Rabitu u Sarajevu – Sandžaklija\nMuftija Dudić posjetio Rabitu u Sarajevu\nRabita će na prostoru BIH i država u okruženju realizirati projekat podjele 6000 prehrambenih paketa tokom Ramazana.\nDelegacija Mešihata predvođena predsjednikom muftijom dr. Mevlud ef. Dudićem, u ponedjeljak 19.04.2021. godine posjetila je sjedište Regionalnog ureda lige muslimanskog svijeta (Rabita) u Sarajevu.\nTom prilikom u srdačnom razgovoru sa direktorom Abdullahom bin Rahmetullah Qarijem bilo je govora o saradnji i unapređenju odnosa između Mešihata IZ-e u Srbiji i Rabite.Takođe potpisan je sporazum o saradnji između Mešihata i Regionalnog ureda Rabite u vezi realizacije projekta tokom mjeseca Ramazana za socijlano ugrožene porodice u Srbiji. Rabita će na prostoru BIH i država u okruženju realizirati projekat podjele 6000 prehrambenih paketa tokom Ramazana.\nMuftija Dudić je istakao značaj podrške Rabite Islamskoj zajednici posebno na polju humanitarnih aktivnosti koje se mogu realizirati posredstvom CHR Hajrata.


Novo premijum gorivo na EKO benzinskim stanicama - DriveIn\nKompanija EKO Serbia najavila početak prodaje premium goriva EKO Racing 100 RON i veliku nagradnu igru sa vrednim nagradama\nPotrošači na EKO stanicam dobiće priliku da učestvuju u nagradnom izvlačenju za fantastični MINI Cooper S, iPhone 12 PRO i vaučere za gorivo u vrednosti od 100 evra\nKomanija EKO Serbia, koju čini maloprodajna mreža od 55 benzinskih stanica, predstavila je novo, premium EKO Racing 100 RON gorivo. EKO Racing 100 RON je gorivo nove generacije, unapređene formule aditiva, povećane za 50% u poređenju sa prethodnom generacijom vrhunskog benzina. Novo gorivo je nastalo kao rezultat sinergije između kompanija Hellenic Petroleum i TOTAL ACS, jednog od najpoznatijih svetskih proizvođača aditiva. Prednosti EKO Racing 100 RON podrazumevaju poboljšanje performansi motora, što dovodi do povećanja snage, smanjenja potrošnje goriva, smanjenja trenja motora i samim tim doprinosi većem uživanju prilikom vožnje.\nTokom jedinstvenog medijskog događaja u okviru koga su novinari bili u prilici da dožive uzbudljivo iskustvo na stazi centra NAVAK, Loukas Panagiotis, generalni direktor EKO Serbia, izjavio je: „EKO Serbia je uvek vredno radila na postavljanju visokih standarda u poslovanju i pružanju usluga potrošačima. Tokom pandemije COVID-19, bezbednost naših zaposlenih i kupaca bila nam je i ostala glavni prioritet. Istovremeno, prateći najnovije tehnološke trendove, radili smo na poboljšanju kvaliteta naših proizvoda i usluga. Inovacije su sastavni deo našeg poslovanja, jer verujemo da potrošači na EKO pumpama treba da dobiju najbolje iskustvo".\nOvom prilikom kompaniija EKO Serbia je, takođe, najavila početak velike nagradne igre. Svi potrošači koji kupe najmanje 25 litara premium goriva EKO Racing 100 RON ili Diesel Avio Dobule Filtered na EKO benzinskim stanicama od 15. juna do 14. jula, koristeći svoju Smile karticu ili Smile mobilnu aplikaciju, dobiće priliku da učestvuju u nagradnom izvlačenju za fantastični MINI Cooper S, iPhone 12 PRO i vaučere za gorivo u vrednosti od 100 evra.\nDriveIn magazin / Avgust 2021\nDacia Sandero Stepway - Više od igre\nToyota Hilux Invincible - Prvo tradicija\nVolvo XC60 T8 Recharge - Superhibrid\nMegane Conquest - Poznata klasa u novom …


Karataši iz Starog grada osvojili 21 medalju – SARAJEVO.co.ba\nKarataši iz Starog grada osvojili 21 medalju\nSarajevski karate klub “Stari Grad” je 16. maja 2010. godine učestvovao na 8. karate takmičenju održanom u glavnom gradu BiH. Na turniru je učestvovalo više od 150 takmičara iz 10 karate klubova iz cijele Bosne i Hercegovine.\nSKK “Stari Grad” je na ovom takmičenju osvojio 21 medalju, od čega 10 zlatnih, 6 srebrnih i 5 bronzanih medalja.\nNazad Najbolji najgori film\nNaprijed Teatarfest: Krug


Od proglašavanja nezavisnosti Crne Gore nakon referenduma o državno-pravnom statusu te republike, održanog u maju prošle godine, krenulo se u intenzivnu javnu raspravu u vezi s donošenjem novog crnogorskog ustava. Jedno od glavnih pitanja koje se postavlja jeste pitanje nosioca suvereniteta, odnosno ustavnog definisanja državno-konstitutivnog naroda. Aktuelna vlast u Crnoj Gori, podržana od dela inteligencije okupljene u Dukljanskoj akademiji nauka i umetnosti (DANU) i delu Crnogorske akademije nauka i umetnosti (CANU), u skladu sa svojom ideološkom orijentacijom, zastupa stav da bi Crnu Goru trebalo definisati kao državu crnogorskog naroda i svih njenih građana, čime bi srpski narod u Crnoj Gori dobio status nacionalne manjine. Protagonisti ovakve ideje najčešće kao argument za svoje stavove uzimaju činjenicu da je moderna evropska država nacionalna država i da Crnogorci, kao i drugi evropski narodi, imaju pravo na svoju nacionalnu državu koja se stoga i naziva Crnom Gorom. Ovakvo argumentovanje teze da je Crna Gora nacionalna država Crnogoraca krije ne samo niz kontradiktornosti već i mnoštvo neistina.\nGotovo sve evropske nacije formiraju se i svoj zreo oblik dobijaju u 19. veku nastajući iz svojih naroda – nemačka iz nemačkog, italijanska iz italijanskog, ruska iz ruskog... Crnogorska nacija se, međutim, ne formira u 19, već u 20. veku, i to ne iz crnogorskog naroda, jer on kao etnička odrednica nikada nije postojao, već iz dela nacionalnog bića druge nacije – srpske. Nacije kao zajednice ljudi međusobno okupljenih postojanjem nacionalne svesti imaju viševekovnu genezu nastajanja koje je produkt niza društvenih i istorijskih procesa, dok crnogorska nacija nastaje političkom odlukom nakon Drugog svetskog rata.\nZa potpunije razumevanje ove teme veoma je važno istaći da postoji jasna distinkcija pojmova narod i nacija. Razliku ova dva pojma predstavlja činilac kojeg narod nema, a nacija ga poseduje – nacionalna svest – svest subjekta o posebnosti identiteta skupine kojoj pripada, iz čega nastaje i njegovo emocionalno stanje zadovoljstva, ushita i ponosa usled sopstvenog pripadništva skupini. U tom smislu, kad pominjemo nastanak nacija, valja istaći da ne mora nužno iz jednog naroda proisteći samo jedna nacija, niti pak jedna nacija mora nastati samo iz jednog naroda. Postoje primeri da je iz jednog naroda, iz jedne etničke skupine, nastalo dve ili više nacija. Tako iz nemačkog naroda nastaju nemačka i austrijska nacija; iz ruskog naroda ruska, beloruska i ukrajinska nacija; iz arapskog arabljanska, egipatska, palestinska, marokanska i druge nacije i sl. Takođe, postoje primeri i da se iz dva ili više naroda razvila jedna nacija. Tako je iz vlaškog, moldavskog i transilvanskog naroda nastala rumunska nacija, iz naroda Gega i naroda Toska albanska nacija itd. Protagonisti crnogorstva kao nacionalne kategorije, izuzev manjeg broja njihovih ekstremnih pripadnika koji iznose krajnje pseudonaučne teze o nesrpskom poreklu Crnogoraca, ključ svojih tumačenja nalaze upravo u činjenici da se iz jednog naroda može razviti više nacija. Polazeći od te konstatacije, njihov prividno logički stav ogleda se u tezi i da zato nema ničeg neobičnog da su se i iz srpskog naroda, usled različitih istorijskih procesa, mogle razviti dve nacije – srpska i crnogorska.\nMeđutim, činjenica je da nacija nastaje iz naroda, ali ne i iz nacije. Prema tome, iz već oformljene nacije ne može se razviti neka druga nacija. Govori se o nastajanju crnogorske nacije iz srpskog naroda na tlu Crne Gore, a pri tome se iz vida ispušta činjenica da je na tom području, daleko pre proglašavanja crnogorske nacionalne samobitnosti, nastala i u zrelom obliku se formirala srpska nacionalna svest. Hipotetički gledano, crnogorska nacija se mogla razviti iz dela srpskog naroda, ali ne i iz dela srpske nacije. U Crnoj Gori je u 19. veku, a sasvim izvesno i ranije, postojala samo srpska nacionalna svest. Dovoljno je pročitati dela Petra II Petrovića Njegoša, koji je i simbol crnogorske kulture kao njen najviši domet, kao i sve što se tiče života i rada knjaza Danila i kralja Nikole, pa zaključiti da su ti ljudi pripadali srpskoj naciji. Vekovima uspostavljan identitet Crnogoraca građen je na negovanju i veličanju onoga što je glavni atribut srpskog nacionalnog bića, na kome se i uspostavlja moderna srpska nacionalna svest – kosovskom mitu. Istovremeno, crnogorstvo je shvatano kao poseban entitet unutar srpske nacije, s izraženim i neospornim specifičnostima koje, međutim, ni na koji način nisu ugrožavale osećaj pripadništva naciji Srba. Pitanje nacionalnog i državnog konstituenta u Crnoj Gori tokom njenog postojanja sve do utapanja u Kraljevinu Srbiju, a preko nje i u Kraljevinu Srba, Hrvata i Slovenaca, niko nikada nije ozbiljno dovodio u pitanje. O tome da je Crna Gora srpska nacionalna država nije bilo nikakvog spora. I praktično sve do kraja Drugog svetskog rata na crnogorskom području nema izjašnjavanja o crnogorskom nacionalnom pripadništvu.\nPoimanje Crne Gore kao nacionalne države crnogorskog naroda predstavlja, u tom smislu, klasičan primer anahronizma. Dok su sve druge nacionalne države dobile imena prema svojim matičnim narodima – Srbija po srpskom, Nemačka po nemačkom, Mađarska po mađarskom, ovde imamo obrnuti slučaj – da se nacija imenuje po državi, da je, dakle, ime države starije od imena nacije, i da se onda zbog podudarnosti državnog i nacionalnog imena traži pravo na tu državu. Slična je situacija i sa tzv. Bošnjacima, koji su se prozvali po imenu stare srpske srednjovekovne oblasti, potonje države Bosne, pa sada ištu pravo na Bosnu i Hercegovinu kao svoju nacionalnu državu.\nU sklopu ove problematike nameće se kao logično i pitanje: otkuda onda postojanje crnogorske nacionalne svesti kod izvesne populacije ljudi (zvanično, prema poslednjem popisu, reč je o nešto više od 40 odsto stanovništva Crne Gore). Na to pitanje odgovor je jednostavan – posleratna vlast u Crnoj Gori i Jugoslaviji (od 1945. godine) iz ideoloških pobuda, a zarad razbijanja srpskog nacionalnog korpusa, proglasila je crnogorsku naciju, pa je činila sve da to što je proglasila odista i stvori. Nešto što nije nastajalo vekovima trebalo je ubrzanim tempom stvoriti, preskačući dug istorijski put u razvitku nacije. U taj posao bili su uključeni obrazovni sistem i mediji, kao i izvesni oblici represije poput pretnji otpuštanja s posla ili obećanja dobijanja radnog mesta i uslovljavanje društvenog napredovanja nacionalnim izjašnjavanjem kao Crnogorac. Kad se decenijama jedan narod neprekidno bombarduje tvrdnjama da on nije to što jeste već nešto drugo, onda je jasno da će se izvestan broj pripadnika tog naroda početi osećati kao pripadnici te druge, projektovane nacije. Dakle, postojanje crnogorske nacionalne svesti, koje je realnost, posledica je ne dugog istorijskog puta i slojevite geneze u nastajanju crnogorske nacije, već dugotrajnih aktivnosti nasilnog izgrađivanja novog nacionalnog identiteta iz ideoloških razloga. Kako je posleratni komunistički režim bio totalitaran, to drugačije mišljenje i drugačiji stavovi nisu ni mogli dopreti do širih narodnih masa u Crnoj Gori.\nIstakao bih i nešto važno za današnju demografsku slike Crne Gore – iako prema zvaničnim statistikama udeo Srba u njenom stanovništvu čini nešto više od 30 odsto, jasno je da Srba ima daleko više. Najpre bih pošao od konstatacije da oni koji su se izjasnili kao Crnogorci i oni koji su se izjasnili kao Srbi predstavljaju istu etničku skupinu i, u suštini, jedno nacionalno biće (preci i jednih i drugih izjašnjavali su se do Drugog svetskog rata kao Srbi). Razlog sumnje u tačnost zvaničnog udela srpske populacije u stanovništvu Crne Gore dolazi otuda što se u poslednjih nekoliko godina sprovodi sistematsko potiranje svega onog što poseduje atribut srpskog – protivpravno zauzimanje objekata u legalnom vlasništvu Srpske pravoslavne crkve, antiustavno izbacivanje srpskog jezika kao službenog, otpuštanje s posla onih profesora i intelektualaca koji su se javno suprotstavili odluci o promeni službenog jezika, potpuno potiskivanje ćiriličnog pisma s državnih medija... Time se ugrožavaju elementarna ljudska prava Srba – od prava na školovanje na maternjem srpskom jeziku do prava na rad, pa time i život. U toj situaciji svojevrsne antisrpske histerije u Crnoj Gori veliki broj njenih građana koji se nacionalno osećaju kao Srbi, što govore samo u krugu bliskih osoba, suočeni sa strahom od represije režima, izjasnili su se na popisu kao Crnogorci. Kada se ima u vidu da je ukupna socio-ekonomska situacija u Crnoj Gori katastrofalna, naravno za građane ne za ljude iz vlasti, onda je jasno da eventualni gubitak posla može dovesti u pitanje egzistenciju pojedinca ili čitave porodice. Lično poznajem nemali broj građana Crne Gore koji se osećaju Srbima, a koji su se, iz pomenutih razloga, na popisu izjasnili kao Crnogorci.\nNo, bilo kako bilo, demografska struktura Crne Gore je, prema zvaničnim podacima, takva kakva jeste. Crnogorci čine nešto više od 40 odsto, Srbi nešto više od 30 odsto, dok ostatak stanovništva čine manjinske zajednice – Albanci, Muslimani, Romi i drugi. Kako crnogorski narod ne predstavlja apsolutnu demografsku većinu kao nužan preduslov uspostavljanja njegove nacionalne države, jasno je da je potrebno naći drugi modus za definisanje ustrojstva države Crne Gore. S obzirom na to da je ukupna istorijska i državotvorna tradicija Crne Gore vezana isključivo za srpski narod, a imajući u vidu činjeničnu sliku o strukturi njenog stanovništva, evidentno je da srpski narod u Crnoj Gori mora imati status državno-konstitutivnog naroda i da se budućnost Crne Gore mora zasnivati na punoj ravnopravnosti crnogorskog i srpskog naroda. Jedini način da se pomire istorijsko i prirodno pravo, da se uvaži istorija Crne Gore i nacionalno ustrojstvo njenog stanovništva jeste da se Crna Gora novim ustavom definiše kao država dva konstitutivna naroda – crnogorskog i srpskog. Svaki drugi pokušaj redefinisanja njenog ustrojstva koji ne bi podrazumevao punu ravnopravnost dva naroda predstavljao bi utiranje puta za nove podele i sukobe i za unutrašnju destabilizaciju prilika u Crnoj Gori.\nOčigledno je, iz svega rečenog, da se od aktuelnih crnogorskih vlastodržaca ništa na ovu temu ne može pozitivno očekivati. Na diplomatskom potezu sad su vlastodršci u Srbiji. Međutim, dosadašnja pasivna nacionalna politika srpskog državnog rukovodstva, i po pitanju Srba iz Hrvatske, Srba iz Republike Srpske i Bosne i Hercegovine, kao i Srba iz Crne Gore, ne pruža nikakvo ohrabrenje. Ostaje samo da se nadamo da će se na tom polju, u dogledno vreme, nešto promeniti.


Piramida ishrane - Top Media\nHome Top Life Style\tPiramida ishrane\nwritten by Top Media admin January 9, 2018\nSvakodnevna fizička aktivnost od 30 minuta više je nego poželjna u očuvanju zdravog duha i jačeg imuno sistema. Dakle, šetajte, izbegavajte lift, igrajte neki sport, vozite bicikl pored reke, a ukoliko vremenski uslovi to ne dozvoljavaju jednostavno upišite aerobik ili sve aktuelniju Zumbu.\nDnevno se preporučuju dve do tri porcije voća, koje bi trebalo da bude raznoliko. Voće kao što su jabuke, šljive, pomorandže, borovnice ili grejpfrut zadovoljiće dnevne količine koje stručnjaci savetuju\nPiramida ishrane was last modified: April 10th, 2018 by Top Media admin\nishranalepotalifestylepiramida ishranesrećni i zdravitopmediazdravlje\nTop Media admin\nVanredni izbori nisu potrebni, ali socijalisti su spremni i za njih\nKako Tanja kaze!\nDa li vam je negativna energija prisutna u...\nDo dobre krvne slike za samo nekoliko dana


Unos "zanimljivih" jela i slatkiša u Srbiju - Nesvrstani - Klub putnika\nUnos "zanimljivih" jela i slatkiša u Srbiju\nStarted by vuksavic, June 20, 2019\nLetim u Holandiju za oko mesec dana, pa pošto ću se tamo definitivno nakrkati THC i CBD infuziranih slatkiša, zanima me da li mogu neke od tih da donesem u Srbiju? Ili je možda najbolje da ne pokušavam?\nKod nas su valjda te supstance i dalje ilegalne, pa mozes da imas problema. Ne znam da li imaju pse koji njuskaju, tu bi sigurno nadrljao Teoretski, mozes i da uspes i prodjes bez problema, ali razmisli da li je vredno rizika. Nakrkaj se tamo, gde je dozvoljeno ali vodi racuna da ne preteras\nZabranjeno naravno a ako oces da zaglavis 2-3 godine zatvora, samo napred.\nZabranjeno je, i nije vredno rizika\nOn 6/21/2019 at 2:00 AM, Dragance said:\nOn 6/21/2019 at 10:21 AM, mveruovic said:\nOn 6/21/2019 at 11:05 AM, LadyJelena89 said:\nHvala svima na savetima, spasili ste me robije...


mr Maja Sedlarević | Petak, 07. 03. 2014. | Komentara: 0\nMaja Sedlarević: Zašto je Dan žena važan za sve!\nNajveći značaj 8. marta kao Međunarodnog dana žena jeste podsećanje na dugogodišnji put osvajanja sloboda i prava, koji je započet pre više od jednog veka, a traje i dalje. Da nije bilo tadašnjih demonstracija kojima su se radnice izborile za svoja radna i politička prava, ko zna šta bi bilo sa borbom za to da sve osobe, bez obzira na pol i/ili, recimo, stalež, imaju pravo i mogućnost da odlučuju, biraju i budu birani, i/ili da budu isti u pravima, slobodama i obavezama.\nVolim da ga posebno istaknem kao dan koji obeležavam kao dan mogućnosti izbora. Mog izbora. I izbora svake žene. Izbora da mogu da se brinem o svom zdravlju, da mogu da biram partnera, da odlučujem o svom školovanju, karijeri, da imam mogućnost izbora da li ću da rađam, da imam slobodu kretanja i slobodu govora, da mogu da glasam , da biram i budem birana... I da svi izbori u mom životu budu moji!\nE, zato mi je značajan 8. mart.\n16. marta građanke i građani Republike Srbije biraju svoje narodne poslanike i poslanice. Od tog izbora zavisi budućnost svih nas zajedno. Žene znaju. Žene mogu. Žene menjaju svet. I 16. marta odlučiće žene. Nadam se da će i ovog puta prepoznati snagu nas koje smo zajedno u borbi da na mestima odlučivanja bude što više žena. Amandman kojim je omogućeno da na izbornim listama MORA biti najmanje jedna trećina manje zastupljenog pola i kojim je obezbeđeno da nas bude više od 30% u Narodnoj skupštini po prvi put u istoriji ovog parlamenta, a koji su podnele poslanice Lige socijaldemokrata Vojvodine, samo je naš prvi korak. Ista mera afirmativne akcije mora se primeniti i na izvršnu vlast! Tek kada mnogo žena uđe u politiku, promeniće se i ona.\nDanas žene Lige socijaldemokrata Vojvodine, ligašice, socijaldemokratkinje, bore se za veću i glasniju ulogu žena, više prava i poštovanje potreba, kao i osnaživanje žena za rad u 21. veku. Zalažemo za nultu toleranciju prema bilo kakvom obliku diskriminacije i nasilja nad ženama. Političke institucije moraju imati sluha za žrtve nasilja i zastupati žene, kao što žene moraju biti uključene u sve procese donošenja odluka.\nZaštita prava radnika i radnica mora biti garantovana kroz socijalni dijalog sa poslodavcima i državom (posebno kada bude donošen novi Zakon o radu). Na ovaj način se mogu prevazići razlike u primanjima i obezbediti ravnomeran profesionalni i porodični život, kako za muškarce tako i za žene.\nSimboličnim obeležavanjem 8. marta, iskazujemo zahvalnost svim hrabrim, jakim i naprednim ženama koje su imale viziju, odvažnost i bile samosvesne. Ženama koje su nas zadužile i svojim aktivizmom i borbom omogućile nam PRAVO. Pravo na izbor, pre svega.\nI pored velikog i neospornog napretka u ostvarivanju i zaštiti ženskih ljudskih prava, i dalje svedočimo neravnopravnosti i diskriminaciji zasnovanoj na polu/rodu i u sferi privatnog, i u sferi javnog života. Siromaštvo, ekonomska nesamostalnost, rodno zasnovano nasilje, nemogućnost staranja o svom zdravlju, diskriminacija pri zapošljavanju, radu i/ili napredovanju u karijeri i danas su problemi sa kojima se moramo boriti. Posebno, 8.marta, sećajući se svih sjajnih žena iz prošlosti, moramo da zapamtimo (ili da se podsetimo) i toga da im (a ni nama danas) ništa nije poklonjeno i dato, nego se za sve moralo, a mora se i danas, izboriti. Napornim trudom i radom.\nI još nešto o obeležavanju ovog dana, da ne bude zabune...\nTime što nekoj ženi poklonite cvet ili što ga kao žena primite od nekog, simbolično odajete priznanje ženama za njihovu hrabrost i doprinos razvoju čovečanstva i pokazujete svoje poštovanje za borbu koja traje.\nBorbu za sve žene koje hoće i mogu, samo im treba pružiti priliku.\nDanas, mora se priznati, i borba za rodnu ravnopravnost ima drugačiji oblik. Ono što se veoma često pogrešno implicira feministkinjama, aktivistkinjama i uopšte ženama koje se bore za ravnopravnost jeste da time 'žene postaju manje žene'. Što je, naravno, potpuno netačno, pomalo i nejasno.\nŽenom me ne čini garderoba, izgled, niti moda, ali ni to što ne prihvatam da mi neko otvori vrata ili pridrži kaput i sl. Sve to mogu i sama, a sve što ne mogu – zatražim pomoć. Ženom me čini moje biće, moja svest i stav. Tražeći ravnopravnost tražim poštovanje za sebe u svakom segmentu života, u kući i u porodici, u javnosti, bilo na ulici i u autobusu, bilo na poslu ili u banci. Vrlo je jednostavno.\nBorba za ravnopravnost danas, ukoliko pričamo o rodnoj ravnopravnosti podrazumeva JEDNAKE MOGUĆNOSTI i jednake startne pozicije. Kada ih budemo imale, šanse koje izborimo daće i rezultate. Nemam dilemu.\nNaš svet je podjednako i muški i ženski. Naš svet je veoma često nepravedan. Na nama svima je da ga menjamo i činimo boljim. Samo ako svi/e imamo jednaka prava i slobode, garantovane i zaštićene, ali i jednake mogućnosti, uspećemo da okončamo borbu protiv ekonomske i političke nejednakosti.\nDakle, srećan nam praznik i neka ono zbog čega obeležavamo 8. mart bude naša realnost svakog dana.


Javni poziv za učešće u kviz takmičenju „Koliko se poznajemo“ – četrnaesti ciklus – ICR\nU okviru projekta Pokrajinske Vlade „Afirmacija multikulturalizma i tolerancije u Vojvodini“ otpočela je priprema realizacije četrnaestog ciklusa kviza iz kulture i istorije nacionalnih zajednica Vojvodine „Koliko se poznajemo“, koji organizuje Pokrajinski sekretarijat za obrazovanje, propise, upravu i nacionalne manjine – nacionalne zajednice.\nObaveštavamo Vas da je u toku prijavljivanje takmičarskih ekipa i planiranje rasporeda takmičenja četrnaestog ciklusa kviza „Koliko se poznajemo“ i pozivamo Vas da u takmičenje uključite učenike svoje škole.\nOdržavanje kviz takmičenja planirano u periodu mart-april 2020. godine, a molimo Vas da eventualno učešće ekipe svoje škole potvrdite najkasnije do 3. decembra 2019. godine.\nPo potvrdi učešća (obrazac prijave u prilogu), Pokrajinski sekretarijat za obrazovanje, propise, upravu i nacionalne manjine – nacionalne zajednice će u najkraćem roku školi dostaviti potrebni materijal za pripremu takmičara (štampano izdanje publikacije „Vojvođanski mozaik“) kao i propozicije i pravila takmičarskih igara. Po zaključivanju liste učesnika kviza, istu nije moguće izmeniti, te je potvrda učešća u tom smislu obavezujuća.\nNapominjemo da će se zbog ograničenog broja ekipa-učesnika u četrnaestom ciklusu prioritet učešća u takmičenjima utvrditi po redosledu prijavljivanja tj. potvrde učešća ekipa na takmičenjima.\nNaglašavamo da su u četrnaestom ciklusu kviza Pokrajinski sekretarijat za obrazovanje, propise, upravu i nacionalne manjine – nacionalne zajednice pravila i propozicije takmičenja nepromenjeni. Princip formiranja ekipa podrazumeva da škole prijavljuju učešće učenika na takmičenju, dok se takmičarske ekipe formiraju od učenika različitih škola. Svaka ekipa će imati četiri člana i profesora – vođu ekipe. Broj učenika koji škola može da prijavi za učešće je četiri. Ekipe će se formirati žrebanjem neposredno po zaključivanju liste učesnika. Sve škole – učesnici će potom biti obavešteni o rasporedu ekipa (kako bi učesnici imali vremena da uspostave kontakt i međusobno dogovore detalje oko učešća). Ekipe će se sastojati od 3 aktivna takmičara i rezervnog takmičara. Tokom takmičenja biće dozvoljen neograničen broj zamena aktivnog učesnika rezervnim (napominjemo da se izmena ne može vršiti tokom trajanja jedne takmičarske igre). Učenici koji su se takmičili u nekom od prethodnih ciklusa kviza imaju pravo učešća u četrnaestom ciklusu takmičenja.


ИЗЛОГ: Vanredni izbori 16. marta\nVanredni izbori 16. marta\nAKO vrh Srpske napredne stranke u narednim danima prelomi da se ide na vanredne parlamentarne izbore, oni će sigurno biti održani 16. marta, zajedno sa beogradskim - saznaju „Novosti“.\nKako prenose naši izvori, sednica predsedništva SNS na kojoj će se konačno odlučivati o izlasku na birališta biće održana najkasnije do 20. januara, ali je rukovodstvo stranke već odredilo datum u slučaju da većina bude za vanredne izbore.\nSpajanjem glasanja za republički i prestonički parlament, naprednjaci bi znatno uvećali šanse da na talasu ogromne popularnosti stranke i svog lidera Aleksandra Vučića poraze DS u Beogradu i osvoje još jednu „tvrđavu“ demokrata.\nI izborni rokovi idu naruku SNS da sprovede ovu svoju strategiju. Jer, predsednik parlamenta Nebojša Stefanović najkasnije do 17. januara mora da raspiše izbore u glavnom gradu, pošto tada ističe dvomesečni mandat privremenoj upravi.\nNaprednjaci bi imali rok da do 20. januara donesu konačnu odluku i o glasanju na republičkom nivou. Imali bi dovoljno „lufta“ da pripreme spajanje izbora sa beogradskim, jer zakon kaže da se oni moraju održati u roku od 45 do 60 dana. A, u ovaj vremenski opseg uklapa se datum 16. mart.\nZa razliku od beogradskih, parlamentarne izbore raspisuje predsednik Tomislav Nikolić, koji je nedavno u intervjuu „Novostima“ poručio da je „sklon da veruje da će u 2014. biti izbora“, ali se nije libio ni da kritikuje vladu. I ta okolnost ide naruku naprednjacima, ukoliko bi rešili da Srbija ponovo izađe na birališta.\nMIHAJLOVIĆEVA: NEKA DS ODLUČI\nPOTPREDSEDNIK SNS Zorana Mihajlović zatražila je u sredu od DS da se konačno izjasni da li hoće ili neće vanredne izbore:\n- Govore da je sve loše, da raste nezaposlenost i da se uništava država, iako podaci govore da zaposlenost raste i smanjuje se spoljnotrgovinski deficit. Zašto onda DS odjednom govori da možda i nisu za izbore?\nVanredni izbori 16. marta | Politika | Novosti.rs\nОзнаке: ЛеЗ 0001252


Putni koferi su jedini verni pratioci na svakom putovanju koji Vas nikada neće izneveriti | Economy.rs\nBez obzira da li ste angažovani u poslovnom svetu ili kod kuće brinući o svojim ukućanima niste ni svesni da za bilo kakve prilike najpre se odlučite da su vam za pakovanje stvari potrebni odgovarajući putni koferi. Nije ni čudo, jer razlozi su brojni, a mi vam predstavljamo neke od njih.\nPutni koferi su imperativ za poslovna putovanja\nU slučaju da idete na kraći ili duži poslovni put sigurno ne planirate da u nekom hotelu ili sobi peglate odeću te je idealno da već unapred “skockanu”garderobu lepo upakujete u odgovarajući kofer. Pored toga što se vaše stvari neće pogužvati, možete unapred da poređate I odevne kombinacije za različite dnevne I večernje prilike. Kofer jedini omogućava preglednost odeće. Zahvaljujućim I posebnim pregradama možete razvrstavati stvari.\nZa svaku rekreativnu nastavu, ekskurziju ili kamp mame se uvek odlučuju za kofere\nVeć od predškolskih dana deca kreću na samostalna putovanja bez roditelja. Bilo da je leto ili zima, nikada dovoljno mesta za pakovanje. Često je slučaj da prevoznik insistira na jednoj torbi po detetu pa su najveći koferi I najbolje rešenje za decu. Oni iskusni znaju da najmlađima treba da spakuju u posebne kese odevne kombinacije za svaki dan, počevši od čarapa, veša do dukserice te na ovaj način se dodatna preglednost obezbedjuje detetu ukoliko ga pakujete u odgovarajući putni kofer. Deca će vam na tome biti zahvalna, a i vaspitačice I učiteljice koje brinu o njima. Zato je važno posebno izdvojiti i ostalu prateću opremu a pregrade u koferima to omogućuju.\nKoferi su dobro rešenje za šoping ture\nBez obzira da li idete u klasičan šoping ili na putovanje uz šoping, koferi su preporučljivi za pakovanje stvari. U njima se odeća može rolati radi obezbedjivanja što više mesta. Takođe, u cipelu možete ubaciti čarape I dodatno uštedeti na prostoru. U zavisnosti kojim prevoznim sredstvom putujete možete razmišljati I o materijalu od kojih su koferi napravljeni. Mogu da budu od tekstila, ali I PVC-a, aluminijumski, od drveta. U kofere napravljene od mekanih materijala može više stati s obzirom na njihovu fleksibilnost. Oni od aluminujuma su suviše teški pa ukoliko imate limit u težini, pogotovo prilikom putovanja avionom, možda nisu najbolje rešenje. Ukoliko je u pitanju putovanje u mesto gde su česte padavine i hladno vreme, razmislite o koferima napravljenim od vodootpornog materijala.\nPutni koferi različitih dimenzija za različite prilike\nUkoliko planirate neko kraće putovanje možda će mali kofer ili kabinski kofer da zadovolji vaše potrebe za pakovanjem. Ako je manjih dimenzija, možete ga nositi sa sobom u avionu, pogotovo je adekvatan za low cost avio kompanije. Obično su do 55cm dimenzije. Za razliku oid njih, koferi srednje veličine su do 65cm dok najveći idu preko 75cm visine.\nZa duža putovanja razmislite o setovima kofera\nUsled putovanja na duži vremenski period, koliko god veliki bio jedan kofer ne može da zadovolji potrebe putnika. Takođe, ukoliko se pakuje dvoje ili višečlana porodica, treba razmisliti o setovima kofera. Obično imaju pristupačniju cenu a u setu mogu biti dva ili tri kofera različite veličine. Ono što je dobro, svi koferi se pakuju jedan u drugi čime se štedi prostor prilikom odlaganja.\nDobar kofer nije nužno i skup\nCene kofera pre svega zavise od materijala od kojeg su napravljeni. Oni od tekstila su najjeftiniji dok od aluminijuma najskuplji. Najpopularniji su koferi od PVC materijala čije cene su osrednje, ali ipak zavise i od proizvođača kao I dezena. Imajte na umu da su licencirani uvek skuplji od drugih.\nZa koji god model, dezen ili veličinu da se odlučite, kofer će biti uvek nerazdvojan deo vašeg putovanja. Točkovi I podešavajuća ručka čine ih popularnim jer čuvaju nam leđa, obezbeđuju komfor prilikom svakog putovanja. Kada ste dobro spakovani, onda Vam je jedina briga I da donesete lepe utiske sa svakog putovanja, a kofer će pomoći da neke od njih I sačuvate.\nPREVIOUS POST Previous post: Novorođenče: Prvi pregled posle porodilišta\nNEXT POST Next post: Zašto su ogradice za bebe dobra investicija?


Rukovodstvo svaljuje krivicu "najvećeg hakovanja ikad" na pripravnika i lozinku 'solarwinds123'\nKompanija SolarWinds možda je kompromitovana zahvaljujući nesigurnoj šifri.\nNakon ogromne konfuzije povodom prošlogodišnjeg napada na SolarWinds, više istraga i nezavisnih istraživanja otkrivaju nove informacije o obimu, uzrocima učesnicima napada, kao i zabrinjavajuće trendove u samoj korporaciji.\nPredsednik Microsoft Corp, Bred Smit, nedavno je izjavio da je SolarWinds napad, koji je prošle godine pogodio velike tehnološke korporacije i izazvao pometnju u brojnim institucijama i državnim službama, „najveći i najkompleksniji napad koji su ikada videli”, na kom je radilo preko hiljadu ljudi.\nKako otkrivaju nove informacije koje su isplivale tokom istraga, postoji mogućnost da je sve počelo od jedne loše lozinke — „solarwinds123”.\nU forenzičkim istragama i svedočenjima kojima trenutno rukovode Microsoft i američka vlada, postoje tri glavna pravca istrage i tri moguća načina na koji su hakeri mogli da upadnu u sistem: putem ukradenih podataka, brute-force napada na lozinke, ili kompromitovanjem nekog drugog softvera.\nU centru pažnje jednog pravca istrage je i stara FTP lozinka koja je neko vreme stajala na javnom GitHub profilu, i pomoću koje su hakeri mogli da ostvare prvobitni pristup sistemu.\nProblem procurele lozinke je otkriven još tokom 2019. godine. Iako čelnici navode da je propust ispravljen u roku od nekoliko dana, nove informacije otkrivaju da je šifra „solarwinds123” bila u upotrebi i da se za nju znalo još tokom 2018. godine, a neki hakeri su još 2017. godine tvrdili da imaju pristup SolarWinds sistemu.\nIako trenutno nije jasno koliku je ulogu lozinka igrala u ogromnom haku, sada već bivši CEO Bred Tompson požurio je da to predstavi kao „grešku koju je napravio pripravnik”, mada tom prilikom nije objasnio zašto je kompanija uopšte dozvoljavala sebi korišćenje takvih šifara, niti kako bi „pripravnik”, sve i da je hteo, mogao da sam sebi dodeli šifru.\nNema sumnje da je ovaj upad u sistem bio izuzetno složen, kao ni da su hakeri vešto i oprezno pristupili napadu. Međutim, ono što ovaj slučaj otkriva jeste problematičan stav prema bezbednosnim protokolima u SolarWinds-u, što nikako nije prihvatljivo za kompaniju koja dominira u upravljanju mrežnom infrastrukturom, i koja ima toliko značajnih klijenata.\nKako takvu kulturu ne kroje pripravnici, već rukovodioci, ne čudi što se jako brzo komentar bivšeg čelnika kompanije proširio internetom i izazvao lavinu komentara:\nExactly. For a company this big, especially a company that holds critical government data, an intern wouldn’t even have the clearance to set or change the password for a major company file server. This is total bs. They’re using the intern as a scapegoat.\n— 43 Traitors And Domestic Terrorist Supporters (@_whytfnot_) February 26, 2021\nMimo toga, samo postojanje šifre „solarwinds123” u ključnom komadu moderne infrastrukture već je postao deo mim kulture, a od skora se mogu kupiti i majice sa tim motivom.\nutorak, 2. Mart, 2021.


1kg svinjske dimljene butkice sa krompirom, dve supe i dva dezerta\nPoslednji put kupljeno pre: 13d 18h 1m\nSamo za vas "prave", koji znate šta je topla, domaća atmosfera, meze i rakijica iz flašice zvane "unuče", koji volite domaći kajmak i lepinju, turšiju, koji uživate uz njegošku pršutu, beranski sir, domaća bakina jela, servirana na crveno-belim stoljnjacima i sve to praćeno milujućim zvucima tamburica...\nDobro... I za vas koji ne znate da li ovo volite, ali vam zvuči primamljivo! Još jedan u nizu gurmanskih performansa ove kafane sa dušom.\nPonuda glasi: 1kg svinjske, dimljene, barene pa zapečene bitkice sa renom i krompirom, dve supe i dva dezerta. Mmmmm! Sve to za samo 1.330 dinara uz kupon za popust koji smo vam nesebično obezbedili.\nPosetite konobu koja odiše toplinom i duhom tradicionalne srpske trpeze. Ako do sada niste, ovo je prava prilika!\nP.S. Sigurni smo da ćete ovo zadovoljstvo ponoviti!\n

Kupon važi za dve osobe

Možete kupiti više kupona

Obavezna najava 1 dan unapred

Nakon isteka roka iskoristivosti kupone nije moguće iskoristiti

Kuponi se mogu koristiti četvrtkom i petkom od 10h do 20h

Konzumacija se vrši isključivo u restoranu, kuponi ne važe za poneti

Ukoliko ste zakazali, ali ne možete da stignete, blagovremeno, otkažete u suprotnom, vaš kupon će se tretirati kao da je iskorišćen


KOSTA SE KOCKAO I SVE IZGUBIO: Raskinuo ugovor da nađe bolje, sad napušta Evropu! | Fudbal\nKOSTA SE KOCKAO I SVE IZGUBIO: Raskinuo ugovor da nađe bolje, sad napušta Evropu! | Mondo.Me Prod\nKOSTA SE KOCKAO I SVE IZGUBIO: Raskinuo ugovor da nađe bolje, sad napušta Evropu! 0 Podijeli Podijeli na facebook Podijeli na twitter Podijeli na viber Pošalji na mail\n14.02.2021. / 11:13\nAutor Adela Mulić Izvor mondo.rs 14.02.2021. / 11:13\nRizik se uopšte nije isplatio, a oni će bez njega biti šampioni.\nJedan skandal zbog fotografija iz kreveta, pa raskid ugovora sa Atletikom, sporazumno. Izašli su mu u susret, pomogli mu da potraži novi klub. I nije uspeo u tome.\nPrelazni rok je završen u većini evropskih zemalja, a Dijego Kosta (32) nije uspeo da se snađe. On je i dalje bez tima, pa se sve češće priča o odlasku u Brazil.\nIako je zvaničan razlog prekida saradnje bio porodični problemi koje Kosta ima, mnogi tvrde da je on želeo da postane slobodan igrač kako bi imao bolju poziciju na tržištu. Sve se desilo baš u toku prelaznog roka, Dijego je mnogim bio zanimljiva opcija, ali...\nSada je zainteresovan Palmeiras, a i Dijego Kosta nema mnogo boljih opcija u ovom trenutku. Čovek koji je poznat po svom vatrenom temperamentu, često i bespotrebno agresivnom ponašanju, mogao bi karijeru da nastavi u zemlji gde je rođen.\nIako je reprezentativac Španije, Dijego Kosta je rođen u Brazilu, a sa 18 godina je stigao u portugalsku Bragu, gde je počela njegova karijera u Evropi.\nKosta je u prethodnom periodu bio meta mnogobrojnih klubova, između ostalih i Vulverhemtpona i Milana, stizale su ponude iz Saudijske Arabije, ali iskusni napadač nije uspevao da se dogovori sa novim poslodavcima. Poslednjih nekoliko godina njegove kariejre obeležile su povrede, a u Atletiko Madridu je izgubio mesto startnog napadača u paklenoj konkurenciji.\nDijego Kosta je odrastao navijajući za Palmeiras, pa je logično zašto je baš aktuelni šampion Južne Amerike njegov izbor za nastavak karijere. Ali, pre samo nekoliko nedelja je delovalo da želi da ostane u Evropi.